title: Virginianpihta

text: Virginianpihta ("Abies fraseri") on Appalakkien eteläosista kotoisin oleva ainavihanta, pienehkö havupuu, joka kuuluu pihtojen sukuun ja mäntykasvien heimoon. Se on läheistä sukua palsamipihdalle, jonka kanssa risteytyessään se muodostaa vermontinpihdan ("A." × "phanerolepis").


title: Virginianpihta

text: Virginianpihta kasvaa 15–18 metriä korkeaksi ja rinnankorkeusläpimitaltaan alle 30 senttimetriä paksuksi puuksi, jolla on matalat juuret, leveähkön kartiomainen latvus ja harvat haarat. Yleensä se alkaa tuottaa siementä 15-vuotiaana ja elää keskimäärin 150-vuotiaaksi. Suurin koskaan löydetty yksilö oli 26,5 metriä korkea ja läpimitaltaan 86 senttimetriä. Virginianpihdan kuori on nuorena sileää mutta muuttuu vanhemmiten karheaksi. Kuluvan kesän kasvainranka on tiheään punertavakarvainen. Talvisilmut ovat pihkaiset, oranssinruskeat ja munanmuotoiset tai pallomaiset.


title: Virginianpihta

text: Lehdet ovat litteitä neulasia, jotka siirottavat kampamaisesti sivuille ja paljastavat puun haararangan. Yksittäinen neulanen on 10–20 millimetriä pitkä ja 2 millimetriä leveä ja muodoltaan kapean vastapuikea. Sen yläpinnalla on ilmarakoja ja alapinnalla kaksi puhtaanvalkoista, 8–12-jonoista ilmarakojuovaa. Kukinto on perätön ja tylppäkärkinen käpy, jossa on pitkäkärkiset ja taakäänteiset peitinsuomut. Virginianpihta on yksikotinen eli samassa yksilössä kasvaa sekä hede- että emikukintoja. Hedekukinnon pituus on yleensä alle 1 senttimetriä ja emikukinnon 4–5,5 senttimetriä.


title: Virginianpihta

text: Virginianpihta on kotoisin Appalakkien eteläisimmiltä huipuilta. Sen luontainen levinneisyysalue ulottuu Lounais-Virginiaan, Itä-Tennesseehen ja Pohjois-Carolinan länsiosiin.


title: Virginianpihta

text: Virginianpihta kasvaa 1 700 – 2 000 metrin korkeudessa sijaitsevissa lauhkean vyöhykkeen sademetsissä. Se viihtyy viileänkosteassa ilmastossa ja vähäkalkkisessa ja keskiravinteisessa maaperässä. Vuorten huipuilla ja ylärinteillä kasvavissa havumetsissä se on usein valtapuu ja sitä matalammalla se muodostaa sekametsiä kanadanhemlokin, keltahevoskastanjan ja sokerivaahteran kanssa.


title: Virginianpihta

text: Virginianpihdan olemassaoloa uhkaa eniten pieni havukirva "Adelges piceae", joka saapui sen levinneisyysalueelle 1950-luvulla. Uusimmat pihtasukupolvet näyttäisivät tosin kehittyneen vastustuskykyisemmiksi kirvalle.


title: Virginianpihta

text: Virginianpihdalla ei ole merkitystä metsätaloudelle, mutta sitä käytetään jonkin verran koristepuuna ja joulukuusena. Oravat syövät sen siemeniä ja kärkisilmuja.


title: Neuzellen luostaripanimo

text: Neuzellen luostaripanimo GmbH () on saksalainen olutpanimo, joka sijaitsee Neuzellen kunnassa, Saksassa. Olutpanimo tunnetaan sen erikoisista tuotteista, kuten vitaminoidusta "energiaoluesta" ja spirulinaa ja flavonoideja sisältävästä "ikääntymistä ehkäisevästä" oluesta.


title: Neuzellen luostaripanimo

text: Kirsch Bier on mieto kirsikkamehulla maustettu olut, jota myydään muun muassa Alkossa. Muita panimon oluita ovat Schwarzer Abt, Apfel Bier, Neuzeller Pilsner, Neuzeller Bock, Neuzeller Porter, Neuzeller Malz ja Radler Fritz.


title: Rachael Sage

text: Rachael Sage on yhdysvaltalainen laulaja ja lauluntekijä. Vuonna 1996 hän perusti MPress levy-yhtiön ja julkaisi samana vuonna debyyttilevynsä Morbid Romantic. Rachael Sage on voittanut muun muassa John Lennon Songwriting Contestin, kaksi palkintoa Independent Music Awardsissa, kolme OUTMusic-palkintoa sekä saanut maininnan Performing Songwriter Magazine-lehden ”One of the Top 100 Independent Artists of the Past 15 Years”-listalla. 30. toukokuuta 2011 hän julkaisee albumin Delancey Street.


title: Qubadlı

text: Qubadlı (, myös Քաշունիք, "Kašunik"; ) on kaupunki Azerbaidžanissa. Se sijaitsee Pienen-Kaukasuksen reuna-alueella Bərgüşadjoen varrella 403 kilometriä Bakusta lounaaseen.


title: Qubadlı

text: Paikkakunnasta tuli Qubadlın piirin keskus vuonna 1933, kaupunkimainen taajama vuonna 1962 ja kaupunki vuonna 1990. Neuvostoaikana se oli maatalousalueen keskus, jossa toimi elintarvike- ja rakennustarviketeollisuutta. Vuonna 1991 siellä oli 5 800 asukasta.


title: Qubadlı

text: Armenialaiset joukot valtasivat Qubadlın Vuoristo-Karabahin sodan aikana elokuussa 1993, jolloin koko azeriväestö pakeni kaupungista. Nykyään lähes täydellisesti tuhottu paikkakunta kuuluu de facto itsenäisen Vuoristo-Karabahin tasavallan Qašataghin piiriin.


title: Dick Attlesey

text: Richard "Dick" Attlesey (10. toukokuuta 1929 Compton, Kalifornia - 14. lokakuuta 1984) oli yhdysvaltalainen yleisurheilija. Vuonna 1950 hän teki kaksi maailmanennätystä 110 metrin aitajuoksussa.


title: Dick Attlesey

text: Attleseyn ennätys pika-aidoissa ennen vuotta 1950 oli 14,0 s. Hän juoksi Fresnossa 13. toukokuuta 120 jaardin aitajuoksussa maailmanennätyksen 13,5 s. Kesäkuun lopulla hän voitti College Parkissa, Marylandissa Yhdysvaltain mestaruuden tehden samalla 110 metrin aitajuoksun maailmanennätyksen 13,6 s. Helsingissä 10. heinäkuuta 1950 hän paransi maailmanennätyksen aikaan 13,5 s; tämä on yhä viimeisin Eläintarhan kentällä tehty yleisurheilun maailmanennätys. Vuonna 1950 Attlesey juoksi kaikkiaan 13 kertaa alle 14 sekunnin; ennen hänen ennätysparannuksiaan maailmanennätys oli 13,7 s. Vuonna 1951 Attlesey juoksi kahdesti ajan 13,6 s. Hän lopetti uransa loukkaantumisten vuoksi vuonna 1952 ennen Helsingin olympialaisia.


title: Dick Attlesey

text: Attlesey oli pituudeltaan 192-senttinen.


title: Pentti Vanhanen

text: Pentti Vanhanen (s. 22. huhtikuuta 1922 Viipuri) on suomalainen jalka- ja jääpalloilija.


title: Pentti Vanhanen

text: "Nakke" Vanhanen edusti synnyinkaupungissaan Viipurissa Viipurin Susia ja Viipurin Ilvestä sekä Tampereelle muutettuaan Ilves-Kissoja vuodesta 1944. Ilves-Kissojen joukkueessa hän voitti jalkapallon Suomen-mestaruuden vuonna 1950. Hän toimi seurassa pelaajavalmentajana vuosina 1945–1949 sekä valmentajana vuosina 1955–1962. Vanhanen pelasi kahdesti SPL:n ja TUL:n välisessä liitto-ottelussa.


title: Käsipallon cup-voittajien cup

text: Käsipallon cup-voittajien cup on vuosittain järjestettävä kilpailu Euroopan seurajoukkueille. Cupiin osallistuu maiden cup-mestarit.


title: Käsipallon cup-voittajien cup

text: Kaudella 2012/13 kilpailu lopetettiin ja yhdistettiin EHF Cupiin.


title: Maari (Porvoo)

text:
Maari on Porvoon kaupungissa Porvoonjoen alajuoksulla sijaitseva vesialue. Se on ollut 1800-luvun puolesta välistä alkaen vesikasvistotutkijoiden kiinnostuksen kohteena. Paikasta on löydetty yhteensä lähes 50 vesikasvilajia. Niistä monet ovat suuria harvinaisuuksia, kuten hentonäkinruoho ("Najas tenuissima"), joka on ehkä kuvattu uutena lajina Maarista löydetystä näytteestä.
Harvinaisia hävinneitä kasvilajeja ovat esimerkiksi tähtimukulaparta, mutayrtti, vesipaunikko, välkevita, hentovita, uposvesitähti ja kalvasärviä. Muita eri aikoina löydettyjä kasvilajeja ovat järvikorte, silonäkinparta, isolumme, ulpukka, tankeakarvalehti, lietetatar, kiehkuraärviä, katkeravesirikko, kolmihedevesirikko, pikkuvesitähti, vesikuusi, pystykeiholehti, sarjarimpi, haarapalpakko, rantapalpakko, ristilimaska, pikkulimaska, kupulimaska, isolimaska, kilpukka, vesirutto, tylppälehtivita, pikkuvita, purovita, merihaura, hapsiluikka, järvikaisla, järviruoko, leveäosmankäämi ja kapeaosmankäämi. Maari kuuluu Porvoonjoen suiston Natura 2000 -alueeseen.


title: Bilal Hussein

text: Bilal Hussein on irakilainen valokuvaaja, jonka Associated Press -uutistoimisto palkkasi kuvaamaan Irakin sotaa syyskuussa 2004. Husseinin kuva taistelevista kapinallisista Fallujahissa oli yksi kuvista, jotka palkittiin Pulitzer-palkinnolla vuonna 2005. Yhdysvaltain asevoimat pidättivät Husseinin huhtikuussa 2006 epäiltynä yhteyksistä Irakin kapinallisiin. Hussein vapautettiin ilman syytteitä 16. huhtikuuta 2008.


title: El Arbi Soudani

text: El Arbi Hillel Soudani (, s. 25. marraskuuta 1987 Chlef, Algeria) on algerialainen jalkapalloilija. Hyökkääjänä pelaava Soudani edustaa Kroatian ykkösliigassa Dinamo Zagrebia.


title: El Arbi Soudani

text: Soudani edusti synnyinkaupunkinsa seuraa ASO Chlefia vuodesta 2004 lähtien. Kaudella 2007–2008 DZfoot valitsi hänet Algerian pääsarjan vuoden 2008 nuoreksi pelaajaksi. Soudani teki kauden aikana yksitoista maalia. Hän voitti viimeisellä kaudellaan Algerian mestaruuden vuonna 2011.


title: El Arbi Soudani

text: Elokuussa 2011 Soudani allekirjoitti kolmen vuoden sopimuksen portugalilaisen Vitórian kanssa. Hän pelasi avausottelunsa 28. elokuuta 2011 Portugalin sarjan kolmannella kierroksella Beira-Maria vastaan. Soudani pelasi ensimmäiset ottelunsa vaihtopelaajan roolissa, kunnes hänet nostettiin avaukseen 22. lokakuuta 2011 Olhanensea vastaan. Soudani ei tehnyt ottelussa maalia, mutta sai kauden toisen ja viimeisen varoituksensa. Soudani pelasi yhteensä kymmenen ottelua ilman maaleja, kunnes teki Portugalin pääsarjassa avausmaalinsa 1. huhtikuuta 2012 kotiottelussa Paços de Ferreiraa vastaan. Kaksi ottelua myöhemmin Soudani onnistui tekemään kaksi maalia UD Leiriaa vastaan. Avauskautensa päätyttyä Soudani teki Portugalin pääsarjassa neljä maalia 16 ottelussa. Kaudella 2012–2013 Soudani teki Portugalin pääsarjassa yhdeksän maalia. Hän teki muun muassa kaksi maalia Académicaa vastaan lokakuussa 2012 ja Olhanensea vastaan huhtikuussa 2013.


title: El Arbi Soudani

text: Toukokuussa 2013 Soudani allekirjoitti neljän vuoden sopimuksen Dinamo Zagrebin kanssa. Hän pelasi avausottelunsa Kroatian pääsarjassa 12. heinäkuuta 2013 Osijekiä vastaan, jossa hän onnistui myös maalinteossa. Kaiken kaikkiaan Soudani onnistui maalinteossa Kroatian pääsarjassa 16 kertaa pelaamissaan 31 ottelussa. Hän onnistui tekemään muun muassa kaksi maalia Istraa vastaan maaliskuussa 2014, kun Zagreb voitti ottelun maalein 6–0. ja myöhemmin kolme maalia Slaven Koprivnicaa vastaan.


title: El Arbi Soudani

text: Soudani on edustanut Algerian A' maajoukkuetta vuodesta 2008 lähtien. Helmikuussa 2011 hän oli Algerian A' maajoukkueen kanssa pelaamassa ensimmäistä kertaa CHAN-turnauksessa. Turnauksessa Algeria sijoittui neljänneksi. Soudani teki kisoissa kolme maalia, jolla hän jakoi turnauksen maalikuninkuuden neljän muun pelaajan kanssa.


title: El Arbi Soudani

text: Ensimmäisen maaottelunsa Algerian paidassa hän pelasi 4. kesäkuuta 2011 Afrikan kisojen karsintaottelussa Marokkoa vastaan. Myöhemmin Soudani teki maajoukkueuransa avausmaalin Nigeriä vastaan 26. toukokuuta 2012 pelatussa harjoitusottelussa. Uransa neljännessä maaottelussa Soudani onnistui tekemään kaksi maalia Ruandaa vastaan pelatussa 2014 MM-karsintaottelussa.


title: El Arbi Soudani

text: Soudani valittiin Algerian kisajoukkueeseen vuoden 2013 Afrikan-mestaruuskisoihin. Algerian kisat päättyivät alkulohkoon ja Soudani teki kisoissa yhden maalin Norsunluurannikkoa vastaan lohkon viimeisessä ottelussa.


title: El Arbi Soudani

text: Soudani valittiin Algerian joukkueeseen 2014 MM-kisoihin. Hän oli avauskokoonpanossa alkulohkon avausottelussa Belgiaa vastaan. Sittemmin hän tuli vaihdosta kentälle Venäjää vastaan alkulohkon viimeisessä ottelussa. Soudani oli avauksessa neljännesvälieräottelussa Saksaa vastaan, joka päättyi Algerian tappioon jatkoajan jälkeen.


title: Beautiful Girl

text: Beautiful Girl(s) voi tarkoittaa:


title: Beautiful Girl

text: Elokuvat ja televisio:


title: Beautiful Girl

text: Musiikki:


title: The Firm (rockyhtye)

text: The Firm on englantilainen rockyhtye joka toimi vuosina 1984–1986 ja julkaisi kaksi albumia The Firm (1985) #17 US, #15 UK ja Mean Business (1986) #22 US, #46 UK.


title: The Firm (rockyhtye)

text: The Firmiin kuuluivat Led Zeppelinin kitaristi Jimmy Page, Freen ja Bad Companyn laulaja Paul Rodgers, AC/DC:n rumpali Chris Slade ja mm. Whitesnakessa soittanut basisti Tony Franklin.


title: The Firm (rockyhtye)

text: The Firmin musiikki muistutti melko paljon Led Zeppelinin tyyliä kuten heidän lavaesiintymisensä.


title: The Firm (rockyhtye)

text: The Firm on julkaissut myös neljä singleä joista korkeimmalle nousi Radioactive (1985) #28 US jonka B puolelta löytyy kappale nimeltä "Together". The Firmin kuuluisimpia kappaleita on Radioactive, You've Lost That Lovin' Feeling, Midnight Moonlight ja Spirit of Love. Kaikki kappaleet ovat joko Pagen tai Rodgersin.


title: Twist and Shout

text: Twist and Shout on alun perin The Top Notes -yhtyeen vuonna 1961 levyttämä rock n'roll kappale, jonka kirjoittivat ja sävelsivät Phil Medley ja Bert Russell. The Isley Brothersien julkaisema versio nousi listojen kärkeen vuonna 1962. Myös The Mamas and the Papas on levyttänyt laulun muokattuna hitaaksi balladiksi.


title: Twist and Shout

text: Vuonna 1964 The Beatles julkaisi siitä cover-singlen, joka on mahdollisesti kappaleen tunnetuin versio. The Beatlesin versio julkaistiin "Please Please Me" -albumilla, joka äänitettiin EMI Studiosissa Lontoossa vuosina 1962–1963. Beatlesin versio julkaistiin singlenä Yhdysvalloissa vuonna 1964.


title: Baibars

text: Baibars (, "al-Malik al-Zahir Rukn al-Din Baibars al-Bunduqdari"), lisänimeltään "Abu l-Futuh" ’voittojen isä’, (1223 – 1. heinäkuuta 1277) oli Bahriyan dynastian neljäs sulttaani, joka hallitsi Egyptiä ja Syyriaa. Hän oli eräs seitsemännen ristiretken kukistajista ja johti osaltaan Ain Jalutin taistelua 1260, joka oli ensimmäinen mongolien tappio aikoihin ja pysäytti heidän etenemisensä Levantissa vuosikausiksi.


title: Baibars

text: Baibars nopeutti ristiretkien loppua Syyriassa ratkaisevasti ja yhdisti Syyrian ja Egyptin vahvaksi valtioksi, joka kykeni torjumaan mongolien ja ristiretkeläisten hyökkäykset. Sulttaanina hän laajensi valtaansa ja hänen hallituskautensa merkitsi mamelukkien valta-aikaa Lähi-idän alueilla vahvistaen näiden sotilasjärjestelmää.


title: Baibars

text: Baibars syntyi Krimillä ja oli syntyjään kiptšakki. On sanottu, että mongolit ryöstivät hänet ja myivät orjaksi, ja näin hän päätyi Syyriaan.


title: Baibars

text: Hänen ensimmäinen päällikkönsä, turkkilainen emiiri Hama, oli epäluuloinen Baibarsin ulkonäön takia; tämä oli kalpea, pitkä ja sinisilmäinen (harmaakaihi?). Baibars myytiinkin mamelukkiupseerille ja lähetettiin Egyptiin, jossa hänestä tuli aijubidi As-Salih Ayyubin henkivartija.


title: Baibars

text: Baibars oli mamelukkien komentajana seitsemännen ristiretken aikana noin 1250. Vuonna 1260 hän palveli sulttaani Qutuzin alaisena komentajana Ain Jalutissa, jolloin he voittivat ylivoimaiset mongolit. Taistelun jälkeen Qutuz murhattiin metsästysretkellä. Baibarsia epäiltiin, sillä hän oli odottanut palkkioksi Aleppon maaherran virkaa, jääden ilman. Hänestä tuli kuitenkin uusi sulttaani.


title: Baibars

text: Baibarsilla oli useita vaimoja. Lapsia oli seitsemän tytärtä ja kolme poikaa. Kahdesta pojasta, al-Said Barakah ja Solamish, tuli sulttaaneja.


title: Baibars

text: Koska mongolien uhka oli Ain Jalutin jälkeen toistaiseksi ohi, Baibars jatkoi sotaa omien ristiriitojensa heikentämiä Syyrian ristiretkivaltioita vastaan. Vaikuttimet olivat puhtaan sotilaalliset; Baibarsilla seuraajineen ei vaikuta olleen intohimoa pyhään sotaan, "jihadiin". 1260-luvulla puhkesi taas riita, kun Hugo de Brienne ja Hugo de Antioch-Lusignan taistelivat Kyproksen kuninkaan Hugo II:n sijaishallitsijuudesta. Frankkilaiset paronit kannattivat Antioch-Lusignania, joka oli Kyproksen johtohahmoja.


title: Baibars

text: Tässä tilanteessa Baibars hyökkäsi sisämaan kristittyjä alueita vastaan 1265. Linnat ja kaupungit antautuivat yksi kerrallaan, esimerkiksi Caesarea, Arsuf, Toron ja Haifa ja heinäkuussa 1266 temppeliherrojen suuri Safadin linnake, joka vartioi Akkon ympäristöä.


title: Baibars

text: Samana vuonna egyptiläiset tekivät selvää kristitystä Kilikian Armeniasta. Maan kuningas Hethum I oli aiemmin alistunut mongolivaltaan. Näin Baibars eristi tärkeän Antiokian ja Tripolin, joita hallitsi Hethumin vävy, prinssi Bohemond VI. Baibars hyökkäsi 1268 pohjoiseen vallaten Jaffan ja Beaufortin linnan. Hän ohitti vahvasti linnoitetun Tyroksen, piiritti Antiokian 14. ja valtasi sen 18. toukokuuta. Baibars oli luvannut säästää asukkaat, mutta rikkoi lupauksensa ja hävitti kaupungin. Asukkaat tapettiin tai myytiin orjiksi. Tämä oli yleistä Baibarsin kampanjoissa ja oli pitkälti syynä voittojen nopeuteen. Bohemondille jäi vain Tripolin alue.


title: Baibars

text: Koska Bohemond oli muualla, Baibars kirjoitti hänelle yksityiskohtaisen kirjeen, jossa kuvaili käyttämiään kidutusmenetelmiä ja tapahtuman raakuutta. Kirjeessä hän totesi: ”Jos olisit nähnyt sen, olisit toivonut ettet olisi ikinä syntynyt.”


title: Baibars

text: Hän onnistui saamaan haltuunsa myös valloittamattomana pidetyn Krak des Chevaliersin 8. huhtikuuta 1271. Aiemmin muun muassa Saladin oli epäonnistunut linnan piirityksessä vuonna 1188.


title: Baibars

text:
Baibars hyökkäsi myös Tripoliin, mutta piirityksen keskeytti aselepo toukokuussa 1271. Antiokian kaatuminen johti näet yhdeksänteen ristiretkeen. Sitä johti Englannin Edvard I, joka saapui Akkoon ja yritti liittoutua mongolien kanssa.
Baibars sopi kuitenkin Edvardin kanssa kymmenvuotisen aselevon. Joidenkin tietojen mukaan hän yritti myrkyttää Edvardin, mutta tämä selvisi ja palasi kotiin kruunattavaksi isänsä kuoltua 1272.


title: Baibars

text: Vuonna 1277 Baibars hyökkäsi Rûmin sulttaanikuntaan, joka myös oli mongolien vallan alla. Hän voitti mongolit Elbistanin taistelussa ja valtasi Kayserin, mutta ei saanut pidettyä mitään Anatoliassa ja vetäytyi nopeasti Syyriaan.


title: Baibars

text: Vuonna 1271 hän ilmeisesti rakennutti laivoja hyökätäkseen Kyprokselle. Ristiretkikaudella Lähi-idän muslimihallitsijoilla ei ollut vahvoja laivastoja, esimerkiksi kolmannen ristiretken toteuttaminen oli pitkälti riippuvainen meriherruudesta.


title: Baibars

text: Lisäksi hänen on sanottu hyökänneen myös Nubiaan ensi kertaa islamin historiassa.


title: Baibars

text: Baibars ei ollut vain sotilas, vaan aloitti lisäksi rakennushankkeita. Hän teki töitä infrastruktuurin eteen ja antoi nimensä kahdelle moskeijalle.


title: Baibars

text: Baibars kuoli Damaskossa 1. heinäkuuta 1277. Kuolema on herättänyt jonkin verran akateemista spekulointia. Monet lähteet ovat yhtä mieltä siitä, että hän kuoli myrkytettyyn kumis-alkoholiin, joka oli tarkoitettu jollekin toiselle. Jotkut epäilevät, että hän oli itse valmistanut myrkyn; astrologit olivat varoittaneet enteellisestä kuolemasta, ja hän olisi henkeään varjellakseen yrittänyt myrkyttää toisen prinsseistä, mutta erehtynyt nauttimaan sen itse. Muita selityksiä olisivat sairaus tai haavoittuminen. Hänet haudattiin Az-Zahiriyahin kirjastoon Damaskoksessa.


Jalkapallon alle 20-vuotiaiden Etelä-Amerikan-mestaruuskilpailut 1977 pelattiin 16. huhtikuuta – 6. toukokuuta Venezuelassa. Pelikaupunkeina toimivat Mérida, Valencia ja Caracas. Turnauksen voitti Uruguay, jolle voitto oli sen historian viides. Toiseksi sijoittui Brasilia ja kolmanneksi Paraguay. Turnauksen parhaat maalintekijät olivat Uruguayn Amaro Nadal ja Brasilian Guinha neljällä maalilla.


title: Kiitos ja hyvästi

text: Kiitos ja hyvästi on suomalainen Yleisradion tuottama vuosina 1992–1993 valmistunut sketsiviihdesarja. Sarjan vakiokaartiin kuuluivat näyttelijä-imitaattorit Juha Laitila, Jukka Laaksonen ja Joonas Myllyveräjä. Vakiokaartin lisäksi ohjelmassa esiintyi tunnettuja henkilöitä, kuten muun muassa imitaattori-näyttelijä Jukka Puotila.


title: Kiitos ja hyvästi

text: Sarjan sketsit perustuivat lähinnä julkisuuden henkilöiden imitaatioihin sekä televisio-ohjelmien parodiointiin.


title: Kiitos ja hyvästi

text: Kolmikko teki myöhemmin muitakin viihdeohjelmia, kuten muun muassa televisiokanava Neloselle tuotetun viihdeohjelman "Huuliveikot".


title: Matti Louhi

text:
Matti Louhi (s. 22. marraskuuta 1936 Toivakka) on jyväskyläläinen graafinen muotoilija ja kuvittaja.
Louhi syntyi Toivakassa ja opiskeli Jyväskylässä sekä Birminghamissa, Englannissa. Hän on tehnyt joitakin omia lastenkirjoja ja muutamia käsikirjoituksia "Pikku Kakkonen" -lastenohjelmaan, mutta ennen kaikkea kuvituksia. Louhi on toiminut Jyväskylän kulttuurilautakunnan jäsenenä 1990-luvulla.


title: Matti Louhi

text: Louhi on myös kuvittanut kirjojen kansia, yhteensä noin 850 kappaletta alkaen 1970-luvulta. Näistä tunnetuimpia ovat olleet:


title: Joonas Jokinen

text: Joonas Jokinen (s. 21. kesäkuuta 1995 Helsinki, Suomi) on suomalainen jalkapalloilija, joka on tällä hetkellä vailla seuraa. Aikaisemmin hän edusti myös Suomea U16- ja U-19-tasolla.Hänen pelipaikkansa on hyökkääjä.


title: Joonas Jokinen

text: Jokinen on FC Reippaan kasvatti. Huhtikuussa 2011 video hänen tekemästään rangaistuspotkumaalista levisi YouTube-sivustolla. Videolla Jokinen potkaisee pallon maaliin tehden samalla takaperinvoltin.


title: Olivier Roy

text: Olivier Bellavance-Roy (s. 12. heinäkuuta 1991 Amqui, Québec, Kanada) on kanadalainen jääkiekkomaalivahti, joka torjuu kaudella 2018–2019 DEL-liiga joukkue Augsburger Pantherissa. Oilers varasi Royn viidennellä kierroksella 133. pelaajana .


title: Olivier Roy

text: Cape Breton Screming Eagles varasi Royn 44. pelaajana QMJHL:ään kesällä 2007. Hän siirtyi joukkueeseen kaudeksi 2007–2008 ja nousi jo 16-vuotiaana Screaming Eaglesin ykkösmaalivahdiksi. Roy palkittiin QMJHL:n parhaana tulokkaana RDS Cupilla sekä parhaana puolustavana tulokkaana Ramond Lagacé Trophylla. Hänet valittiin myös sekä QMJHL:n että koko CHL:n tulokkaiden tähdistökentälliseen.


title: Olivier Roy

text: Edmonton Oilers varasi Royn 133. pelaajana NHL:ään kesällä 2009. Hän jatkoi kaudella 2009–2010 Screaming Eaglesissa, mutta pääsi pelaamaan myös kolme ottelua Oilersin farmijoukkue Springfield Falconsissa keväällä 2010. Saman vuoden kesällä Roy kaupattiin QMJHL:ssä kahdesti; hän siirtyi ensin Lewiston MAINEiacsiin, mutta kaupattiin sieltä samantien Acadie-Bathurst Titaniin. Samana kesänä myös KHL-joukkue Barys Astana varasi Royn neljännellä kierroksella 88. pelaajana.


title: Olivier Roy

text: Maaliskuussa 2011 Roy teki kolmivuotisen tulokassopimuksen Edmonton Oilersin kanssa.


title: Olivier Roy

text: Roy oli voittamassa alle 20-vuotiaiden MM-hopeaa vuonna 2011. Hän aloitti turnauksen Kanadan ykkösmaalivahtina, mutta putosi kolmannen ottelunsa jälkeen joukkueen kakkosmaalivahdiksi Mark Visentinille.


title: Kesäkukka

text: Kesäkukka on yksivuotinen ruohovartinen koristekasvi, jota kasvatetaan kukkiensa takia. Niitä kasvatetaan parvekelaatikoissa, ruukuissa, amppeleissa ja kukkapenkeissä. Kesäkukat voidaan istuttaa taimina tai kylvää suoraan kasvupaikalle.


title: Kesäkukka

text: Kesäkukka kukkii yhden kesän ja kuolee siementen valmistumisen jälkeen.


title: Jani Sippola

text: Jani Sippola (s. 1990) on suomalainen lentopalloilija. Sippola edustaa kaudella 2016-17 Saksan Bundesliigan joukkue SWD Powervolleys Düreniä. Sippola pelasi uransa ensimmäisen kauden eurokentillä kaudella 2015-16, kun hän liittyi belgialaisseura Topvolley Antwerpenin riveihin kesken pelikauden marraskuussa 2015. Urallaan Nurmon Jymyn kasvatti on pelannut useita kausi kotimaisessa lentopallon Mestaruusliigassa Raision Loimun ja viimeksi Lentopalloseura Ettan riveissä kaudella 2014-15.


title: Jani Sippola

text: 192 senttinen Sippola on pelipaikaltaan passari. Vuonna 2010 Sippola valittiin miesten maajoukkueryhmään suoraan 1-sarjatasolta. Hän ei saanut kuitenkaan maajoukkuekauden aikana otteluita alleen, mutta oli mukana joukkueen vahvuudessa USA:n ja Egyptin vierasotteluissa. Sippola valittiin maajoukkueryhmään uudelleen vuonna 2011. Uransa ensimmäisen maaottelun Sippola pelasi Kiinaa vastaan 20. toukokuuta 2011. Kesän 2011 Maailmanliigassa Sippola esiintyi useissa otteluissa Suomen pelinrakentelijana. Vuosien 2012-15 aikana Sippolalle kertyi A-maaotteluiden sijasta vain muutamia pätkiä maajoukkueryhmän leiriryhmässä. Paluun ottelukokoonpanoon hän teki syksyllä 2016, kun Sippola valittiin Suomen EM-karsintamiehistön toiseksi passariksi.


title: Jani Sippola

text: Sippola on Nurmon Jymyn kasvatti. Hän pelasi koko junioriuransa Seinäjoen alueen junioriseuroissa, Jymyssä ja SeLessä. Sippola siirtyi opiskelemaan Kuortaneelle lukioikäisenä nuorten maajoukkueryhmän kanssa. Hän oli läpi junioriuransa nuorten maajoukkueen vakiokalustoa. Nurmolaiskasvatti on voittanut kaksi Suomen mestaruutta junioreissa ja kertaalleen myös hopeaa.


title: Jani Sippola

text: Kaudeksi 2008–2009 Sippola siirtyi Perungan Poikien riveihin, mutta sopimus purettiin ennen kauden alkua. Lopulta Sippola esiintyi hakkurin peliroolissa 1-sarjan Saarijärven Pullistuksessa. Sippola siirtyi seuraavaksi kaudeksi Kokkolan Tiikereihin ja palasi passarintontille. Nurmolaiskasvatti passasi kaudella 2009–2010 Kokkolan Tiikerit 1-sarjan mestariksi ja nousi maajoukkueryhmään suoraan 1-sarjasta. Peliaikaa ei kuitenkaan vielä maajoukkueessa kesän aikana irronnut. 1-sarjan mestaruuskauden ja maajoukkueleirityksien jälkeen hän siirtyi lentopallon Mestaruusliigaan Saimaa Volleyn riveihin. SaVossa hän pelasi kauden verran ykköspassarina suorittaen samalla asepalveluksen Lahden urheilujoukoissa. Kaudeksi 2010–2011 Sippola siirtyi Raision Loimuun.


title: Jani Sippola

text: Uransa ensimmäisen maaottelun Sippola pelasi Kiinaa vastaan. Hän pelasi läpi ottelun passarina eikä käynyt vaihdossa kertaakaan. Osaltaan syynä tähän olivat muiden passareiden loukkaantumiset. Sippolan debyytti oli kuitenkin hyvä, vaikka joukkue hävisikin tiukasti Kiinalle erin 3–2. Seuraavana päivänä pelatussa maaottelussa Kiinaa vastaan Sippola paransi otteitaan ja sai myös valmentaja Castellanin kehut. Suomi voitti Kiinan murskalukemin 3–0. Myöhemmin kesällä pelatussa Maailmanliigassa Sippola sai urakoida useita otteluita aloittavana pelinrakentelijana.


title: Jani Sippola

text: Mestaruusliigakaudet 2010-2014 Sippola pelasi yhtäjaksoisesti raisiolaisseura Loimun riveissä. Kaudeksi 2014-15 hän siirtyi Lentopalloseura Ettaan.


title: Jani Sippola

text: Kauden 2015-16 Sippola aloitti vapaana agenttina. Hän ei solminut sopimusta yhdenkään seuran kanssa. Sippola harjoitteli kotiseudullaan ja odotti sopimustarjouksia. Lopulta marraskuussa Belgian liigan huippujoukkue Topvolley Antwerpen tarjosi Sippolalle kauden lopulle asti kestävää pestiä, johon nurmolaispassari tarttui. Belgian liigassa Sippola pelasi hyvän ja nousujohteisen kauden. Hän sai runsaasti vastuuta, ja antwerpenilaisjoukkue pelasi myös Belgian Cupin loppuottelussa. Finaalissa kuitenkin  Knack Roeselare oli parempi. Belgian liigassa Topvolley Antwerpen oli viides ja jäi yksinkertaisessa kuuden joukkueen pudotuspelisarjassa pisteen päähän pronssista. Kausi oli onnistunut siihen nähden, että moni ennakoi ennen kauden alkua Antwerpenin juuttuvan sarjan häntäpäähän.


title: Jani Sippola

text: Sippolan ensiesiintyminen eurokentillä poiki sopimuksen Düreniin Saksan Bundesliigaan seuraavaksi kaudeksi. Sippola oli Dürenissa osa todellista suomalaisjoukkuetta. Aiemmin Dürenin peräsimeen hankittu suomalainen Tommi Tiilikainen pestasi seuraan Sippolan lisäksi Rumpusen veljekset, Ossin ja Tommin. Dürenille ja sen suomalaisnelikolle kausi toi lopulta kaulaan Bundesliigan pronssimitalit.


title: Motopark Academy

text: Motopark Academy on saksalainen pikkuformulatalli. Tallin perusti vuonna 1998 saksalainen Timo Rumpfkeil. Tallin päämaja sijaitsee Oscherlebenissä. Talli on kilpaillut Formula Renault ja Saksan F3-sarjoissa vuodesta 2000 lähtien. Talli on voittanut neljä mestaruutta Formula Renault-sarjoissa vuosina 2004 ja 2007-09. Kuljettajien mestaruuksia talli on saavuttanut kahdeksan kappaletta Formula Renault-sarjoissa vuosina 2004 ja 2006-09. Huomattavia tallin kuljettajia ovat mm Scott Speed, Filipe Albuquerque, Valtteri Bottas ja António Félix da Costa. Nykyään talli kilpailee Euroopan F3 ja ADAC Formula 4-sarjoissa.


title: Motopark Academy

text: Vuonna 2013 talli teki yhteistyötä uuden venäläisen GP2-tallin Russian Timen kanssa, joka voitti ensimmäisellä kaudellaan tiimienmestaruuden Sam Birdin ja Tom Dillmannin voimin. Vuonna 2014 tallin perustaja Igor Mazepa kuoli äkilliseen sairauteen, joten Motopark -talli joutui lopettamaan yhteistyön ja keskittyy oman tallinsa kotimaansarjoihin.


title: Motopark Academy

text: Kaudella 2016 tallissa Euroopan formula 3 -sarjaa ajoi 16-vuotias suomalainen Niko Kari.


title: L.A. Noire

text: L.A. Noire on Team Bondin kehittämä ja Rockstar Gamesin julkaisema avoimeen pelimaailmaan sijoittuva kolmannen persoonan ammunta- ja toimintaseikkailupeli. Peli julkaistiin PlayStation 3- ja Xbox 360 -pelikonsoleille sekä tietokoneelle Microsoft Windows -käyttöjärjestelmälle vuoden 2011 toukokuussa. Tapahtumiltaan peli sijoittuu vuoden 1947 Los Angelesiin, ja tapahtumien keskipisteessä on Los Angelesin poliisin konstaapeli Cole Phelps, joka kokee ammattinsa valoisan ja varjoisan puolen ratkaistessaan rikoksia poliisin eri yksiköissä eri työpariensa avustuksella. Selvittääkseen rikoksen pelaajan täytyy tutkia rikospaikka, etsiä johtolankoja ja kuulustella rikoksesta epäiltyjä.


title: L.A. Noire

text: Pelissä on vahvoja vaikutteita 1940- ja 1950-lukujen film noir -henkisistä elokuvista. Film noirin tapaisesti peliä voi pelata myös mustavalkoisilla grafiikoilla värillisen grafiikan lisäksi. Pelissä on myös viitteitä maineikkaisiin etsivä- ja gangsterielokuviin, kuten "Myrskyvaroitus", "Chinatown", "Lahjomattomat", "Musta Dahlia" ja "L.A. Confidential".


title: L.A. Noire

text: "L.A. Noire" hyödyntää reaaliaikaista Lightsprintin valaistustekniikkaa sekä Depth’s Analysisin elokuva- ja peliteollisuudelle kehittämää uutta MotionScan-nimistä tekniikkaa, jossa näyttelijöiden ilmeet on tallennettu 32 ympäröivällä kameralla jokaisesta mahdollisesta kulmasta. Kyseisen teknologian hyödyntämisellä on merkitystä etenkin tilanteisiin, joissa pelaajan tulee kuulustella mahdollisia epäiltyjä ja päätellä kasvojen eleistä, valehtelevatko vai puhuvatko he totta.


title: L.A. Noire

text: "L.A. Noire" oli ensimmäinen videopeli, jota esiteltiin Tribecan elokuvajuhlilla. Ilmestyessään peli sai ylistäviä arvioita sekä tarinakerronnastaan että MotionScan-teknologian oivasta hyödyntämisestä, ja vuoden 2012 helmikuuhun mennessä sekä tietokone- että konsoliversioiden yhteismyynti ylitti jo viiden miljoonan kappaleen rajan.


title: L.A. Noire

text: Syyskuussa 2017 Rockstar Games tiedotti että peli ollaan tuomassa PS4:lle, Xbox Onelle, Nintendo Switch -konsoleille sekä virtuaalitodellisuuteen HTC Vivelle.


title: L.A. Noire

text: "L.A. Noire" sai hyvän vastaanoton peliarvostelijoilta. Se sai pisteet 89/100 PlayStation 3- ja Xbox 360 -konsoleilla ja pisteet 83/100 PC Metacriticissä. GameRankings antoi PlayStation 3 -versiolle pisteet 88,15 %, Xbox 360 -versiolle pisteet 87,93 % ja PC-versiolle pisteet 81,70 %. "L.A. Noire" sai kiitosta hyvästä tarinasta ja naama-animaatio-teknologiasta.


title: L.A. Noire

text: "Pelaaja" antoi pelille täydet pisteet (10/10). "Gamereactor" antoi pelille pisteet 9/10 kehuen loistavaa tunnelmaa, vangitsevaa tarinaa ja vertaansa vailla olevaa musiikkia.


title: California Polytechnic State University

text: California Polytechnic State University eli Cal Poly on Kalifornian polytekninen valtionyliopisto. Sen kampus sijaitsee San Luis Obispossa.


title: California Polytechnic State University

text: Koulusta on valmistunut 140000 sen kouluttamaa ihmistä sen perustamisen 8.3.1901 jälkeen. Siellä opiskelee yli 19000 opiskelijaa, joita opettaa noin tuhat ihmistä.


title: California Polytechnic State University

text: Koulun motto on "To Learn by Doing", jota edustaa myös 1990-luvun lopussa kehittämä CubeSat-nanosatelliitti. Lentokonesuunnittelija Burt Rutan on valmistunut tästä korkeakoulussa.


title: California Polytechnic State University

text: Vuonna 2016 Cal Poly valittiin maailman 20 lupaavimman joukkoon konsulttiyritys Firetailin raportissa yliopistoista, jotka voivat nousta maailman eliittiin vuoteen 2030 mennessä. (Suomesta listalle pääsi Lappeenrannan teknillinen yliopisto.)


title: Team Bondi

text: Team Bondi oli australialainen videopelejä tuottanut yritys. Yhtiön perusti Brendan McNamara, joka työskenteli aiemmin Sony Computer Entertainmentille Lontoossa. Hän myös käsikirjoitti ja ohjasi "The Getawayn", joka on myynyt yli neljä miljoonaa kappaletta PlayStation 2:lle. Vuonna 2011 julkaistiin Team Bondin kehittämä "L.A. Noire".


title: Mujibur Rahman

text: Sheikh Mujibur Rahman (, Shekh Mujibur Rôhman) (17. maaliskuuta 1920 – 15. elokuuta 1975) oli bangladeshilainen poliitikko, ja Bangladeshin perustaja. Hän oli maan presidentti vuosina 1971–1972 ja 1975 sekä pääministeri 1972–1975. Rahmania pidetään Bangladeshin kansakunnan isänä. Hänet salamurhattiin vuonna 1975.


title: Mujibur Rahman

text: Vuonna 1947 itsenäistyneen Pakistanin suurin väestöryhmä, bengalit, oli syrjäytetty maan päätöksenteosta varsinkin vuoden 1958 vallankaappauksesta alkaen, jolloin kenraali Mohammad Ajub Khan perusti maan hallitukseksi sotilasjuntan. Awamiliitto-nimistä puoluetta Bengalissa johtanut Rahman joutui tekemään ison ratkaisun 7. maaliskuuta 1971: Pakistanin armeija oli valmiina aloittamaan kapinoivien bengalien kukistamisen. Rahman julisti tällöin väkijoukolle, että bengalilaisten tuli nousta taistelemaan itsenäisyydestään. Tämä johti Bangladeshin itsenäisyyssotaan ja saman vuoden joulukuussa Itä-Pakistanin eroamiseen Pakistanista nimellä Bangladesh.


title: Mujibur Rahman

text: Itsenäistyneen maan presidenttinä ja pääministerinä Rahman pyrki vakaaseen kehitykseen. Työ päättyi äkillisesti 15. elokuuta 1975, kun hänet ja lähes koko perhe murhattiin epäonnistuneessa vallankaappausyrityksessä Dhakassa. Hänen tyttärensä Sheikh Hasina Wazed selvisi hengissä ja on myöhemmin toiminut politiikassa isänsä jalanjäljissä.


title: Luettelo Suomessa silmälläpidettävistä putkilokasveista

text: Tämä on luettelo Suomen uhanalaisarvioinnissa 2010 silmälläpidettäväksi (NT) eli lähes uhanalaiseksi luokitelluista putkilokasveista.


text: U = laji on edellisessä arvioinnissa vuonna 2000 ollut uhanalainen.


title: Miekkailu kesäolympialaisissa 1952 – miesten kalvan joukkuekilpailu

text: Helsingin olympiakisojen miesten kalpamiekkailun joukkuekilpailuun osallistui 19 joukkuetta ja 97 urheilijaa. Kilpailupäivät olivat 25.–26. heinäkuuta.


text: Jokaisesta ryhmästä kaksi parasta jatkoon.


text:
1. ryhmä
2. ryhmä
3. ryhmä
4. ryhmä
5. ryhmä
6. ryhmä


text: Jokaisesta ryhmästä kaksi parasta välieriin.


text:
1. ryhmä
2. ryhmä
3. ryhmä


text: Kummastakin ryhmästä kaksi parasta loppukilpailuun.


text:
1. ryhmä
2. ryhmä


title: Zaza Patšulia

text: Zaza Patšulia (; s. 10. helmikuuta 1984 Tbilisi, Georgian SNT, Neuvostoliitto) on georgialainen koripalloilija. Hänen syntymänimensä oli Zaur Patšulia, mutta hän vaihtoi myöhemmin etunimekseen Zaza.


title: Zaza Patšulia

text: Patšulia aloitti ammattilaisuransa turkkilaisessa Ülkersporissa vuonna 1999. Ensimmäisellä kaudellaan hän teki 4,4 pistettä ottelua kohden. Hän voitti seuran paidassa Turkin-mestaruuden vuonna 2001. Viimeisellä kaudellaan Ülkersporissa Patšulia teki Euroliigan piste-ennätyksekseen 26 pistettä ottelussa Panathinaikosia vastaan. Euroliigassa hän teki kaudella 2002–2003 4,4 pistettä ottelua kohden.


title: Zaza Patšulia

text: Vuonna Patšulia osallistui NBA:n varaustilaisuuteen, jossa Orlando Magic varasi hänet 42. pelaajana. Hän edusti seuraa ensimmäisen NBA-kautensa ajan ja teki 3,3 pistettä ottelua kohden. Kesällä 2004 pidettiin laajennusvaraustilaisuus Charlotte Bobcatsille, joka hankki Patšulian pelioikeudet. Seura myi hänet kuitenkin eteenpäin Milwaukee Bucksille, jota Patšulia edusti seuraavan kauden ajan. Elokuussa 2005 Atlanta Hawks hankki Patšulian. Tilastollisesti parhaan NBA-kautensa hän pelasi kaudella 2005–2006. Tällöin Patšulia teki 12,2 pistettä ottelua kohden. Kesällä 2009 Hawks ja Pachulia tekivät jatkosopimuksen.


title: Zaza Patšulia

text: Syksyllä 2011 Patšulia pelasi NBA:n työsulun ajan turkkilaisessa Galatasarayssa. Heinäkuussa 2013 hän palasi kahdeksan Atlanta Hawksissa pelatun kauden jälkeen Milwaukee Bucksiin kolmevuotisella sopimuksella.


title: Zaza Patšulia

text: Heinäkuussa 2015 Patšulia siirtyi Dallas Mavericksiin Milwaukeen saatua vaihtokaupassa tulevaisuuden toisen kierroksen varausvuoron.


title: Zaza Patšulia

text: Kesällä 2016 Patšulia siirtyi Golden State Warriorsiin. Hän voitti Warriorsissa kauden päätteeksi NBA:n mestaruuden. Vuonna 2018 hän voitti Warriorsissa toisen perättäisen NBA-mestaruutensa. Kesällä 2018 hän siirtyi Detroit Pistonsiin.


title: Tanssi yli hautojen (vuoden 1950 elokuva)

text: Tanssi yli hautojen on suomalainen elokuva vuodelta 1950. Elokuvan on ohjannut Toivo Särkkä.


text: Elokuva kertoo kartanontytär Ulla Möllersvärdin ja Venäjän keisarin Aleksanteri I:n romanssista. Elokuva sijoittuu vuoteen 1809.


text: Waltari teki sotavuosina kaksi elokuvakäsikirjoitusta, joista toinen oli "Keisari rakastuu". Kun se ei toteutunut, hän muokkasi sen romaaniksi "Tanssi yli hautojen", johon tämä elokuva perustuu.


text: Kritiikissä todetaan, että elokuva on haastava yritys 1800-luvun epookin luomiseksi, vaikka siinä puutteita onkin. Taitavasti luodun ajankuvan rinnalla vuoropuhelun teatraalisuus tekee elokuvasta paikoin tahattoman koomisen..


title: Vettä elefanteille

text: Vettä elefanteille () on Sara Gruenin kirjoittama historiallinen romaani vuodelta 2006. Gruen kirjoitti sen alun perin osana kansallista romaaninkirjoituskuukautta.


title: Vettä elefanteille

text: Francis Lawrencen ohjaama romaanin elokuvasovitus ilmestyi vuonna 2011. Elokuvan pääosissa näyttelevät Robert Pattinson "Jacob Jankowskina", Reese Witherspoon "Marlenana" ja Christoph Waltz "Augustina".


title: Vettä elefanteille (elokuva)

text: Vettä elefanteille ("Water for Elephants") on vuonna 2011 ilmestynyt draamaelokuva, joka perustuu Sara Gruenin samannimiseen romaaniin. Elokuvan on ohjannut Francis Lawrence ja sen pääosassa näyttelevät Robert Pattinson Jacob Jankowskin roolissa, Reese Witherspoon Marlenan roolissa ja Christoph Waltz Augustin roolissa. Hal Holbrook esittää elokuvassa vanhempaa Jacob Jankowskia.


title: Vettä elefanteille (elokuva)

text: Elokuvan kuvaukset alkoivat 20. toukokuuta 2010 Los Angelesissa, Pirussa, Fillmoressa, Chattanoogassa, Tennesseessa, Kensingtonissa ja Chickamaugassa. Kuvaukset päättyivät 4. elokuuta 2010. Elokuva on toinen, jossa Witherspoon ja Pattinson näyttelevät yhdessä. Aiemmin he ovat näytelleet elokuvassa "Turhuuden turuilla".


title: Rea

text: Rea on naisen etunimi, joka esiintyy myös sukunimenä. Nimi on peräisin kreikkalaisesta mytologiasta, jossa Rhea oli Kronoksen puoliso ja muun muassa Zeuksen äiti.. Nimen alkuperästä ei ole varmaa tietoa, mutta sen on arveltu perustuvan kreikan sanaan ‘ρεω ("rheo") ’virrata’ tai ‘ρεος ("rheos") ’virta’.


title: Rea

text: Nimen on tehnyt tunnetuksi myös roomalainen perimätieto, jonka mukaan Rhea Silvia oli Rooman perustajien, Romuluksen ja Remuksen äiti. Myöhempinä aikoina nimi on toisinaan käsitetty myös lyhentymäksi nimestä Margareta, Teresa tai Regina.


title: Rea

text: Suomessa nimi Rea on 1900-luvun alusta vuoden 2009 loppuun mennessä annettu 976 naiselle. Lisäksi nimi on annettu muodossa Rhea 173 ja muodossa Reea 183 naiselle. Nimeä ei ole suomenkielisessä kalenterissa, mutta suomenruotsalaisen kalenterin mukaan Rean nimipäivä on 8. huhtikuuta. Suomessa nimestä on käytössä myös muunnos Reija, jonka nimipäivä on 19. syyskuuta.


title: Rhea (täsmennyssivu)

text: Rhea voi tarkoittaa seuraavia:


title: Jonas Andersson (jousiampuja)

text: Jonas Lennart Andersson (s. 16. toukokuuta 1979 Fosie) on ruotsalainen jousiampuja. Hän edustaa seuratasolla malmölaista BK Gripenia. Andersson on ollut FITAn ranking-listalla parhaimmillaan sijalla 21, jonka hän saavutti vuonna 2004.


title: Jonas Andersson (jousiampuja)

text: Andersson oli mukana maansa hopeaa voittaneessa joukkueessa New Yorkin MM-kisoissa 2003. Hän ampui Ruotsin joukkueessa myös Ateenan olympialaisissa 2004, joissa Andersson, Mattias Eriksson ja Magnus Pettersson sijoittuivat yhdeksänneksi. Andersson osallistui Ateenan kisoissa myös henkilökohtaiseen kilpailuun, jossa hän oli 25. hävittyään toisella pudotuskierroksella.


title: Henrik Kihlman

text: Henrik Peter-Johan Kihlman (s. 1961) on suomalainen hopeaseppä ja muotoilija. Hän valmistui hopeasepäksi vuonna 1987 Lahden Muotoiluinstituutin Kultaseppäkoulusta. Hopeaseppämestarin tutkinnon hän suoritti vuonna 1991 ja muotoilija AMK -tutkinnon 1999.


title: Henrik Kihlman

text: Kihlman työskenteli Kalevala Korussa 1990 ja omassa työhuoneessa nimeltä Studio K:n 1990 - 2000. Vuonna 2000 hän perusti kultasepänliikkeen Alfred K. Silver & Jewellery Show Room. Liike sai nimensä Kihlmanin iso-isän iso-isän, liikemies ja pappi Alfred Kihlmanin mukaan, jonka rakentamassa talossa liike sijaitsee Helsingin Korkeavuorenkadulla. Henrik Kihlmanin töitä löytyy mm. Kansallismuseon kokoelmista ja Johanneksenkirkosta Helsingissä.


title: Henrik Kihlman

text: Henrik Kihlman oli Suomen kultaseppien liiton johtokunnan jäsen 2006 - 2010 ja varapuheenjohtajana 2008 - 2010. Hän kuuluu myös Suomen hopeaseppien r.y.-Finlands Silversmeder r.f. perustajajäseniin ja toimi yhdistyksen ensimmäisenä puheenjohtajana. Suomen Jalometalliteollisuusliiton puheenjohtaja 2008-. Kihlman työskenteli huutokauppahuone Bukowskin hopea- ja koruosaston intendenttinä vv 2010-2013. Vuoden 2014 alusta lukien hän on toiminut Suomen Kultaseppien liiton toimitusjohtajana.


title: Nathalie Dielen

text: Nathalie Dielen (s. 16. maaliskuuta 1966 Lausanne) on sveitsiläinen jousiampuja. Hän edustaa seuratasolla CA Lausannea.


title: Nathalie Dielen

text: Dielen oli vuoden 2008 EM-kisoissa henkilökohtaisen kilpailun 24. Hän oli samana vuonna Pekingin olympialaisissa jaetulla 45. sijalla hävittyään jo ensimmäisellä kierroksella. Dielen sijoittui EM-kisoissa 2010 33:nneksi ja ampui myös maansa kuudenneksitoista sijoittuneessa joukkueessa.


title: Jaroslav Rakytskyi

text: Jaroslav Volodymyrovytš Rakytskyi (; 3. elokuuta 1989 Peršotravensk, Neuvostoliitto) on ukrainalainen jalkapalloilija. Hän edustaa Ukrainan valioliigassa pelaavaa Šah’tar Donetskia.


title: Jaroslav Rakytskyi

text: Rakytskyi on pelannut otteluita myös Ukrainan maajoukkueessa. Ensiesiintymisensä hän teki 10. lokakuuta 2009 ja ensimmäisen maalinsa 14. lokakuuta 2009 maajoukkueessa.


title: Showtime (pohjoismainen televisiokanava)

text: Showtime eli täsmällisemmin Showtime Scandinavia oli pohjoismaisen NonStop Television yhtiön elokuvakanava. Sen pääsisältö koostui toiminta- ja tieteiselokuvista. Kanava kuului osana Turner Broadcasting System, Inc.-yhtymään sen ostettua NonStop Televisionin. Samanlaisesta nimestään ja lisenssillä käytettävästä kanavalogostaan huolimatta pohjoismainen Showtime ei ollut sama kanava kuin amerikkalainen versio.


text: Showtime Scandinavia lopetti toimintansa heinäkuussa 2015.


title: Silver (televisiokanava)

text: Silver on pohjoismaisen NonStop Television -yhtiön elokuvakanava. Kanavan pääsisältö koostuu independent-elokuvista. Kanava on nykyään osa Turner Broadcasting System, Inc. -yhtymää sen ostettua NonStop Televisionin. Kanavasta on myös teräväpiirtoversio, Silver HD. Sisätoimittajat löytyvät Silver-kanavan nettisivuilta


title: Atifete Jahjaga

text: Atifete Jahjaga (IPA: [ätɪf'e:tɛ jähj'ɑ:gä], s. 20. huhtikuuta 1975) oli Kosovon tasavallan presidentti vuosina 2011−2016.. Hän oli ensimmäinen naispuolinen, sitoutumaton ja nuorin presidentti itsenäisen Kosovon historiassa. Ennen presidenttiytään hän toimi Kosovon poliisivoimien varapäällikkönä. Sotilasarvoltaan hän on kenraalimajuri."Atifete Jahjaga zgjidhet presidente e Republikës" "Telegrafi.com" (luettu 6. huhtikuuta 2011) Jahjaga oli kaudellaan korkeimmassa asemassa oleva nainen koko Kaakkois-Euroopassa.


title: Atifete Jahjaga

text: Jahjaga syntyi lounaisosassa maata Đakovicassa (albaniaksi Gjakovica), joka sijaitsee tuolloin Serbiaan ja siten Jugoslavian sosialistiseen liittotasavaltaan kuuluneen Kosovon lounaisosassa. Hänen isänpuoleiset juurensa ovat Pohjois-Albanian Berishassa. Jahjaga kävi koulunsa lukioon asti Đakovicassa. Vuonna 2000 hän valmistui Pristinan yliopiston oikeustieteellisestä tiedekunnasta. Lukuvuonna 2006−2007 hän opiskeli Leicesterin yliopiston poliisihallinnon ja rikosoikeuden täydennyskoulutusohjelmassa. Hän on myös saanut ammatillista koulutusta Yhdysvalloissa. Ammatillista jatkokoulutusta hän on saanut saksalaisessa "Turvallisuusopintojen eurooppalaisessa George C. Marshall-keskuksessa" (, ), joka on Saksan ja Yhdysvaltain puolustusministeriöiden ylläpitämä akateeminen turvallisuustutkimuksen instituutti. Lisäksi Jahjaga on opiskellut FBI:n kansallisessa akatemiassa ("FBI National Academy") Yhdysvalloissa.


title: Atifete Jahjaga

text: Kosovon sodan jälkeen Jahjaga toimi kansainvälisen poliisin tulkkina. Kosovon sodan jälkeen hän kävi Kosovon poliisiakatemian ja eteni virassa majurin ja everstin kautta aina lopulta kenraalimajuriksi asti. Ensin hän palveli rajapoliisissa, mutta myöhemmin hänet siirrettiin koulutusosastolle.


title: Atifete Jahjaga

text: Kosovon poliisin varapäällikkö Jahjaga toimi vuoden 2010 aikana virkaatekevänä poliisivoimien komentajana. Jahjaga herätti amerikkalaisten upseerien ja diplomaattien huomion ja erityistilaisuuksissa hänet esiteltiin Yhdysvaltain korkeammilla edustajille. Hän tapasi George W. Bushin FBI:n akatemiaa käydessään sekä ulkoministeri Hillary Clintonin tämän Kosovon-vierailun aikana.


title: Atifete Jahjaga

text: 21. maaliskuuta 2011 Kosovon parlamentti valitsi presidentiksi ainoan ehdokkaan miljonääriliikemies Behgjet Pacollin kolmen äänestyksen jälkeen. Äänestyksen aikana oppositio ulosmarssi parlamentista. 28. maaliskuuta Kosovon perustuslakituomioistuin kumosi vaalituloksen perustuslain vastaisena. Oppositio oli syyttänyt valinnassa olleen rikkomuksia, eikä Pacolli ollut saanut kahdella ensimmäisellä kierroksella tarvittavaa parlamentin 2/3 enemmistöä taakseen. Pacolli ei ollut myöskään albaanien parissa suosittu ehdokas hänen Venäjälle suuntautuvien liikesuhteiden takia. Pacolli erosi 30. maaliskuuta, jonka jälkeen seuraavasta päivästä alkaen viikon ajan ehti presidenttinä toimia parlamentin puhemies Jakup Krasniqi.


title: Atifete Jahjaga

text: 6. huhtikuuta 2011 Kosovon demokraattinen puolue, Kosovon demokraattinen liitto ja Uuden Kosovon liitto nimesivät Jahjagan presidenttiehdokkaakseen. Häntä tuki myös Yhdysvaltain Kosovon-suurlähettiläs Christopher Dell. 7. huhtikuuta Jahjaga valittiin Kosovon parlamentin äänestyksessä heti ensimmäisellä kierroksella. Sadasta kansanedustajasta 80 äänesti Jahjagaa ja 10 Suzan Novoberdalia.


title: Atifete Jahjaga

text: Virkaanastujaispuheessaan Jahjaga ilmoitti päätavoitteekseen Kosovon jäsenyyden Euroopan Unionissa ja Yhdistyneissä Kansakunnissa. "Koko Kosovon unelma on Euroopan Unionin jäsenyys ja pysyvä ystävyys Yhdysvaltojen kanssa. Minä uskon ja olen vakuuttanut siitä, että unelmamme käy toteen.", hän sanoi ensimmäisessä puheessaan parlamentille.


title: Atifete Jahjaga

text: Atifete Jahjaga on naimisissa lääkäri Astrit Kuçin kanssa. Pariskunnalla ei ole lapsia.


title: Richard Paul Pavlick

text: Richard Paul Pavlick (13. helmikuuta 1887 – 11. marraskuuta 1975) oli yhdysvaltalainen postimies, joka yritti murhata presidentiksi valitun John F. Kennedyn. Pavlick aikoi tehdä itsemurhaiskun dynamiitilla Kennedyä vastaan 11. joulukuuta 1960 Palm Beachissä Floridassa, ja pääsi muutaman sekunnin päähän tavoitteestaan mutta luopui yrityksestä huomattuaan Kennedyn vaimon ja lapset tämän seurassa. Pavlick pidätettiin neljä päivää myöhemmin ennen kuin hän ehti yrittää uutta iskua.


title: Richard Paul Pavlick

text: Pavlick suljettiin valtion mielisairaalaan tammikuussa 1961 ja hän sai syytteet Kennedyn hengen uhkaamisesta. Syytteistä luovuttiin joulukuussa 1963 kymmenen päivää Kennedyn murhan jälkeen. Pavlick vapautettiin mielisairaalasta vuonna 1966. Hän kuoli 88-vuotiaana newhampshirelaisessa sairaalassa vuonna 1975.


title: Richard Paul Pavlick

text: Toimittaja Jeff Greenfieldin mukaan Kennedyn kuolema vuonna 1960 ja Lyndon B. Johnsonin presidenttiys Kuuban ohjuskriisin aikana olisi johtanut kolmanteen maailmansotaan.


title: Lim

text: Lim, lim tai LIM voi viitata muun muassa näihin:


title: Andienvarpuspöllö

text: Andienvarpuspöllö ("Glaucidium jardinii") on pöllöihin kuuluva lintu. Sitä tavataan Boliviassa, Kolumbiassa, Ecuadorissa, Perussa ja Venezuelassa. Sen kanta on vakaa. Sen elinpiiriä ovat subtrooppiset ja trooppiset kosteat alavat ja vuoristometsät ja kosteat pensastoalueet sekä hyvin korkealla olevat pensastoalueet.


title: Bolivianvarpuspöllö

text: Bolivianvarpuspöllö ("Glaucidium bolivianum") on pöllöihin kuuluva lintu. Sitä tavataan Boliviassa ja Perussa, mahdollisesti myös Argentiinassa. Sitä tavataan runsaasti, joten se ei ole vaarantumassa, vaikkakin populaatio on supistumassa.


title: Bolivianvarpuspöllö

text: Sen elinaluetta ovat subtrooppiset ja trooppiset mangrovekasvustot nousuveden rajan yläpuolella ja kosteat vuoristoseudut.


title: Col de la Forclaz

text: Col de la Forclaz on Grajisilla Alpeilla, Sveitsissä, Valais’n kantonissa sijaitseva sola. Solan korkeus merenpinnan tasosta on 1 527 metriä. Sola yhdistää sveitsiläisen Rhônen laakson ranskalaiseen Arven laaksoon. Solan kautta kulkee maantie Martignystä Chamonix’hin.


title: Pas de Morgins

text: Pas de Morgins on Chablaisin Alpeilla, Sveitsin ja Ranskan rajalla sijaitseva sola. Solan korkeus merenpinnan tasosta on 1 369 metriä. Sola yhdistää sveitsiläisen Valais'n kantonin länteen, ranskalaiseen Haute-Savoie'n departementtiin. Solan kautta kulkee maantie Montheystä Thononiin ja Évianiin.


title: Col Ferret

text: Col Ferret on sola-alue Sveitsin ja Italian rajalla. Solia on kaksi: matalampi, "Petit Col Ferret", on 2 490 metriä mpy. ja korkeampi, Grand Col Ferret, 2 539 metriä mpy. Sola on raja Valais'n Alppien ja Grajisten Alppien välillä.


title: Col Ferret

text: Solat yhdistävät sveitsiläisen Rhônen laakson italialaiseen Aostan laaksoon. Sekä Italian puoleinen että Sveitsin puoleinen laakso ovat nimeltään Val Ferret. Drancejoen yksi alkuhaara, "Drance de Ferret", saa alkunsa solan pohjoispuolelta. Solassa ei ole tietä.


title: ENAIRE

text: ENAIRE on Espanjan valtion omistama yhtiö, joka ylläpitää Espanjan lentoliikennettä. Se omistaa enemmistön vuonna 1990 perustetusta Aena-yhtiöstä ("Aeropuertos Españoles y Navegación Aérea", ), johon kuuluvat kaikki maan lentoasemat, lukuun ottamatta Ciudad Realin ja Léridan lentoasemia. Aenaan kuuluu myös joitakin sotilastukikohtia.


title: ENAIRE

text: Työntekijöitä yhtiöllä on 10 000.


title: Ville Tuomi

text: Ville Tuomi (s. 19. syyskuuta 1972) on suomalainen laulaja. Hän on laulanut muun muassa Suburban Tribe sekä Kyyria -yhtyeissä. Tuomi lauloi myös Amorphiksen Tales from the Thousand Lakes -levyn puhtaat lauluosuudet. Nykyään Tuomi toimii Leningrad Cowboys -orkesterin laulusolistina.


title: Ville Tuomi

text: Tuomi on laulanut myös Raskasta joulua- ja Raskaampaa joulua -albumeilla.


title: Ville Tuomi

text: Vuonna 2011 Tuomi sai sakkotuomion musiikkitoimittaja Nalle Östermanin pahoinpitelystä.


title: Risteys

text: Risteys on paikka, jossa kaksi tai useampi tie tai katu leikkaa toisensa samassa tasossa.


title: Risteys

text: Tienristeykset voidaan jaotella tyyppeihin esimerkiksi sen mukaan, kuinka moneen suuntaan siitä johtaa tie:


title: Risteys

text: Toisaalta risteykset voidaan jaotella myös sen mukaan, miten liikennettä ohjataan:


title: Reykjavíkin lentoasema

text: Reykjavíkin lentoasema () on julkinen lentoasema, joka sijaitsee parin kilometrin päässä Reykjavíkin keskustasta. Suurin osa lennoista suuntautuu Grönlantiin ja Färsaarille. Kentällä operoivia lentoyhtiöitä ovat Air Iceland, Atlantic Airways, Eagle Air ja Mýflug. Lentoasema on rakennettu toisen maailmansodan aikana.


title: Reykjavíkin lentoasema

text: Islannin suurin ja tärkein lentoasema on Keflavíkin kansainvälinen lentoasema noin 50 kilometrin päässä Reykjavíkista.


title: Vampire Knight

text: Yuki Crossin ainoa muistikuva menneisyydestään on myrskyinen talvi-ilta, jolloin hänen kimppuunsa hyökkäsi pelottava vampyyri ja hänet pelasti toinen kiltti vampyyri, Kaname Kuran.


title: Vampire Knight

text: Nyt kymmenen vuotta myöhemmin, Yuki Cross, Cross Akatemian rehtorin adoptiotytär, on kasvanut nuoreksi naiseksi, ja hänestä on tullut vampyyrirodun suojelija. Hänellä on erittäin tärkeä tehtävä pitää erossa akatemian kaksi luokkaa: päivällä opiskeleva Päiväluokka (ihmiset) ja yöllä opiskeleva Yöluokka (vampyyrit). Yhdessä lapsuudenystävänsä Zero Kiryun kanssa Yuki pitää yllä järjestystä Päivä- ja Yöluokkien välillä, jotta Yöluokka ei herättäisi huomiota, ja jotta Päiväluokkalaiset eivät huomaisi Yöluokkalaisten erikoisuutta.


title: Vampire Knight

text: Zero ei kuitenkaan ole erityisemmin kiinnostunut suojelemaan vampyyrejä, koska niiden vuoksi hän menetti kaiken mitä hän rakasti, ja sen vuoksi hän ei ole luottanut yhteenkään vampyyriin. Tämä yhteiselo näyttää kuitenkin toimivan hyvin, mutta ovatko vampyyrit oikeasti päättäneet jättää kaiken vampyyrimaisen olemuksen taakseen, vai suunnittelevatko he tällä yhteiseloesityksellään jotain katalaa? Kaname ja Yuki tutustuvat toisiinsa paremmin ja pian voisi alkaa kyseinalaistaa heidän ystävyyttään. Onko tässä alku kielletylle rakkaudelle? Kaname on kaiken lisäksi ainoa puhdasverinen vampyyri Yöluokalta. Puhdasveriset vampyyrit ovat muita vampyyrejä voimakkaampia ja ovat "vampyyrien vampyyreja". Heillä on myös erityisvoimia ja vain puhdasverisen vampyyrin purema muuttaa vampyyriksi.


title: Vampire Knight

text: Tarina seuraa Yukin löytöä siitä, että hänen lapsuudenystävänsä Zero onkin vampyyri ja että tämä on viettänyt viimeiset neljä vuotta taistellen verenhimoa vastaan. Yuki yrittää auttaa Zeroa tämän verenhimon kanssa ja samalla hän yrittää saada takaisin omat kadonneet muistonsa menneisyydestään, samalla epäillen, että Kaname tietää enemmän kuin antaa ymmärtää...


title: Aika (lehti)

text:
Aika oli Kanadassa vuosina 1901–1904 ilmestynyt amerikansuomalainen sanoma- ja aikakauslehti. Sen historia liittyy läheisesti lehden päätoimittajan Matti Kurikan sekä Sointulan ihanneyhteisön vaiheisiin.
"Työmiehen" toimittajana tunnetun Matti Kurikan saavuttua Pohjois-Amerikkaan hänelle tarjottiin töitä useissa amerikansuomalaisissa lehdissä. Sointulan puuhamiehet päättivät houkutella Kurikan johtajakseen perustamalla häntä varten oman sanomalehden. Aika Printing Companyn julkaiseman lehden näytenumero ilmestyi Nanaimossa vuoden 1901 toukokuussa. Myöhemmin kustantajaksi tuli Sointulan omistanut Kalevan Kansa Colonization Company. Kurikka toimitti lehteä aluksi yksin, mutta syksyllä 1901 hänen avukseen saapui Suomesta "Työmiehen" toinen entinen toimittaja A. B. Mäkelä.


title: Aika (lehti)

text: Nanaimossa sanomalehtenä ilmestynyt "Aika" lakkasi lokakuussa 1902, jolloin Kurikka siirtyi Malkosaaren Sointulaan. Sinne hankittiin oma kirjapaino, joka marraskuussa 1903 alkoi julkaista "Aikaa" kahdesti kuussa 34-sivuisena aikakauslehtenä. Lehti- ja kirjapainohanke osoittautui pian tappiolliseksi. Vuoden 1903 lopussa "Ajan" painosmäärä oli 1 500 kappaletta. Niistä noin 1 000 meni tilaajille, joista valtaosa asui Yhdysvalloissa. "Ajan" ilmestyminen päättyi vuonna 1904, jolloin Sointula oli ajautunut taloudellisiin vaikeuksiin ja sisäisiin ristiriitoihin. Lehden lakkaamisen tarkka ajankohta ei ole selvillä.


title: Aika (lehti)

text: Sanomalehtenä ilmestyessään "Aika" sisälsi artikkeleita, uutisia, kirjeitä Suomesta ja maahanmuuttajilta, kaunokirjallisuutta ja ilmoituksia. Sen luonteenomaisia piirteitä olivat lukuisat artikkelit uskonnosta, yhteiskunnasta ja elämänfilosofiasta sekä selostukset Kalevan Kansa -yhtiön toiminnasta. Aikakauslehdeksi muututtuaan lehden sisällöstä tuli yksipuolisempi. Artikkelit käsittivät noin 60 % sen sivumäärästä ja kaunokirjallisuus 20 % muun aineiston koostuessa yhtiön toimintaa koskevista lyhyistä uutisista ja lausunnoista. Aikakauslehtenä "Aika" ei julkaissut lainkaan maksettuja ilmoituksia. Suurin osa artikkeleista oli Kurikan omaa käsialaa, kun taas Mäkelä julkaisi varsinkin Austin McKela ja Kaapro Jääskeläinen -nimimerkeillä kirjoittamiaan kertomuksia. Kurikan teemoja olivat utopistinen sosialismi, alkukristillisyys, tolstoilaisuus, nationalismi sekä varsinkin aikakauslehtivaiheessa teosofia. Keväällä 1904 Kurikka julkaisi kokonaisen artikkelisarjan avioliittokysymyksestä, mikä herätti siirtokuntalaisissa pelkoa siitä, että heitä voitaisiin pitää vapaan sukupuolimoraalin kannattajina.


title: Urhunden

text: Urhunden on Seriefrämjandetin vuodesta 1987 vuosittain myöntämä palkinto edellisen vuoden parhaasta ruotsalaisesta ja ulkomaisesta sarjakuva-albumista. Palkinnon nimi johtuu vanhasta ruotsalaisesta sarjakuvahahmosta, koiran ja dinosauruksen risteytyksestä, jota piirsi sata vuotta sitten Oskar Andersson, nimimerkki OA.


title: Urhunden

text: Vuodesta 1994 alkaen on myönnetty erikoispalkintoa Unghunden lasten sarjakuvien alalla Ruotsissa ansioituneelle.


title: Urhunden

text: Ruotsalainen albumi:


title: Urhunden

text: Käännösalbumi:


title: Chippis

text: Chippis () on kunta Sveitsissä, Valais'n kantonin ranskankielisellä alueella. Vuoden 2009 lopussa kaupungin väkiluku oli 1 580. . Chippis sijaitsee Rhônen etelärannalla, Sierren kaupungin välittömässä läheisyydessä.


title: Chippis

text: Chippis on vanha teollisuuspaikkakunta, jonne rakennettiin muun muassa alumiinitehdas vuonna 1905 ja vesivoimala Navisence-jokeen vuonna 1908.


title: Shift 2: Unleashed

text: Need for Speed: Shift 2 Unleashed (tai vain Shift 2 Unleashed) on Need for Speed -pelisarjan yhdeksästoista osa, jonka on kehittänyt Slightly Mad Studios, ja julkaissut Electronic Arts. Peli julkaistiin Yhdysvalloissa 29.3 ja Euroopassa 31.3. Peli on jatkoa vuonna 2009 ilmestyneelle ille.


title: Shift 2: Unleashed

text: "Shift 2: Unleashed" sai positiivisen vastaanoton. GameRankings ja Metacritic antoivat PC versiolle pisteet 83.08% ja 84/100, Xbox 360 versiolle 81.91% ja 82/100 ja PlayStation 3 versiolle pisteet 80.40% ja 81/100.


title: Shift 2: Unleashed

text:
GameTrailers antoi pelille pisteet 8.9/10 sanoen pelin hiovan ensimmäistä osaa, mutta uusia ominaisuuksia on liian vähän.
Eurogamer antoi pelille pisteet 8/10 arvioiden sen ""in päivitykseksi.


title: Kalle Veirto

text: Kalle Veirto (s. 12. kesäkuuta 1961 Lahti) on suomalainen toimittaja ja kirjailija. Hän on kirjoittanut sekä aikuisille että nuorille suunnattuja kirjoja. Suurimman osan hänen teoksistaan on kustantanut ja julkaissut Karisto.


title: Kalle Veirto

text: Veirto on valmistunut humanististen tieteiden kandidaatiksi Tampereen yliopistosta. Hän työskenteli vuosina 1991-2013 Etelä-Suomen Sanomien toimittajana toimitussihteerinä ja urheilutoimittajana. Vuonna 2013 Veirto jäi päätoimiseksi kirjailijaksi jatkaen ohessa freelance-toimittajana. Ensimmäisen kustannussopimuksen Veirto allekirjoitti vuonna 2001, ja vuoteen 2017 mennessä häneltä oli julkaistu 41 kirjaa, pääasiassa niin sanottuja poikakirjoja.


title: Kalle Veirto

text: Vuonna 2008 alkaneen Henkka ja Kivimutka -sarjan lisäksi Veirto on kirjoittanut vuodesta 2013 Kivimutka-sarjaa. Nuorten urheilumaailmaan sijoittuvia kirjasarjoja ovat FC-Viirupaidat (2003–2004), Sählymestarit-sarja ja Tähtiketju-sarja. Nuortenkirjojen tapahtumaympäristö on yleensä Lahti tai välitön lähiympäristö. "Säbätalvi" sijoittuu pääosin Heinolaan ja joskus Veirto on lähettänyt nuoret sählymestarinsa jopa ulkomaille, kuten kirjassa "Ruotsin kuninkaat".


title: Kalle Veirto

text: Veirto on kerännyt useita palkintoehdokkuuksia ja myös saanut kulttuuri- ja kirjallisuuspalkintoja. Vuonna 2015 Veirto sai Topelius-palkinnon teoksellaan "Säbätalvi" (2014), jota palkintoraati kuvaili ”lennokkaasti kirjoitetuksi nuoren miehen kasvutarinaksi”. Myös Veirton teokset "Tannermäki Go-Go" (2007) ja "Leiri" (2012) olivat Topelius-ehdokkaina. "Etsivätoimisto Henkka & Kivimutka ja keltainen polkupyörä" (2009) oli Anni Polva -palkintoehdokas. Lisäksi Veirton teokset "Kivimutka ja pääkallonaama" (2013) sekä "Etsivätoimisto Henkka & Kivimutka ja Sherlock Holmesin jalanjäljet" (2014) olivat Arvid Lydecken -palkintoehdokkaina.


title: Kalle Veirto

text: Veirto sai vuonna 2017 lastenkulttuurin valtionpalkinnon. Palkinnon perustelujen mukaan "Veirton humoristiset, jännittävät ja myötäelävät kirjansa ja kirjasarjansa ovat rohkaisseet varsinkin poikia lukemaan. Hänen kirjoistaan löytyy jalkapalloa, salibandyä ja salapoliisiharrastusta". Kirjojen tyylilajia luonnehdittiin kovaksi keitetyksi naivismiksi, jossa oli "tennissukka-anarkistista asennetta". Palkintoperusteissa todettiin lisäksi: "Veirton kielellisesti leikkivissä kirjoissa seikkaillaan vaikkapa kesässä, konsoleissa, isän ja pojan suhteessa, suvaitsevaisuudessa ja vääjäämättömissä yhteenotoissa".


title: Kalle Veirto

text: Yle uutisoi marraskuussa 2018, että Lahteen sijoittuvista lasten ja nuorten "Henkka & Kivimutka" -kirjoista tehdään elokuva. Elokuvan ohjaa Väinö Weckström, joka on aiemmin myös dramatisoinut sarjan kirjasta näytelmän. Elokuvaa aletaan kuvata ensi kesänä Lahdessa. Elokuvassa näyttelee koko kansalle tuttuja nimiä, kuten Annu Valonen, Pirjo Heikkilä, Sulevi Peltola ja Tapani Kalliomäki. Kaikkia näyttelijöitä ei ole vielä valittu. Koko perheelle suunnattu elokuva saa ensi-iltansa 2020.


title: Kalle Veirto

text: Kalle Veirto pelasi opiskeluaikoinaan kilpasählyä historianopiskelijoiden joukkueen Patinan riveissä. Kun sählystä sukeutui salibandy, edusti Veirto tamperelaista Manse Unitedia, jonka riveissä hän oli mukana voittamassa salibandyn kahta ensimmäistä Suomen mestaruutta kausilla 1986-1987 ja 1987-1988. Oikealta (R) puolelta laukonut Veirto pelasi valmennusjohdon tahdon mukaisesti etupäässä puolustajana, mutta pääsi aina välillä tekemään maaleja hyökkääjänäkin.Palkinnot:


title: Kalle Veirto

text: Palkintoehdokkuudet:


title: Karjalan Viesti

text: Karjalan Viesti oli Karjalassa ilmestyvä suomenkielinen rintamalehti. Lehden julkaiseminen alkoi vuonna 1941 nimellä "Karjalan miekka: rintamalehti", josta se muuttui pian Karjalan Viestiksi. Lehti oli tarkoitettu enimmäkseen suomalaisille Aunuksen ja Maaselän joukoille. Lehden päätoimittajina toimivat Tauno I. Vartia, Väinö Peltonen, Lauri Nurmi. Toimittajina lehdessä toimivat esimerkiksi, Armas J. Pulla sekä Jouko Autero.


title: Karjalan Viesti

text: Sanomalehteä julkaistiin 6-7 päivänä viikossa. Levikki lehdellä oli parhaimmillaan noin 30 000 kappaletta. Tällä levikillä se oli johtava kenttälehti jatkosodan aikana. Karjalan Viesti sisälsi yleensä sodan yleistä tilannetta luotaavia pääkirjoituksia, paikallisia ja maailmanlaajuisia uutisia sekä viihdeaineistoa. Lehden painaminen tehtiin sitä varten rakennetuissa junavaunuissa.


title: Luettelo Suomen katsotuimmista elokuvista vuosittain

text: Tämä on luettelo Suomen katsoituimmista teatterilevityksessä olleista elokuvista ensi-iltavuoden perusteella.


text: Tiedot perustuvat Suomen elokuvasäätiön tilastoihin, joita se alkoi koota vuodesta 1972 ja jotka on julkaistu "Elokuvauutisten" verkkosivuilla. Vuoden katsotuin tarkoittaa elokuvaa, jonka Suomen-ensi-ilta oli ko. vuonna, mutta katsojamäärässä ovat mukana koko teatterikierroksen aikana saadut katsojat, siis usein myös seuraavan vuoden tai seuraavien vuosien katsojat. Tämä on vertailukelpoinen tapa mitata elokuvien suosiota, toisin kuin pelkän ensi-iltavuoden katsojamäärät, jotka vaihtelevat sen mukaan oliko elokuvan Suomen-ensi-ilta alkuvuodesta vai loppuvuodesta.


title: Eagle Air

text: Eagle Air voi viitata seuraaviin lentoyhtiöihin


title: Mean Girls 2

text: Mean Girls 2 on vuonna 2011 ilmestynyt yhdysvaltalainen teinitelevisioelokuva, jonka on ohjannut Melanie Mayron. Se on itsenäinen jatko-osa/spin-off vuoden 2004 elokuvalle "Mean Girls". Elokuva julkaistiin 23. tammikuuta 2011 ABC:n "ABC Family" -televisiokanavalla. DVD elokuvasta julkaistiin 1. helmikuuta 2011. Elokuvan pääosassa näyttelevät Meaghan Jette Martin sekä Jennifer Stone, Maiara Walsh, Nicole Anderson, Claire Holt ja Tim Meadows.


title: Mean Girls 2

text:
Joanna "Jo" Mitchell on 18- vuotias tyttö, joka asuu isänsä kanssa. Isä työskentelee mekaanikkona. Jon ensimmäisenä koulupäivänä North Shore High Schoolissa, hän huomaa koulua johtavan snobiryhmän, "Plastikit". Jos "Plastikit" vihaavat sinua, olet vain saastaa heidän elämässään.
"Plastikkien" johtaja on Mandi, ja ryhmään kuuluvat myös Hope Plotkin (Nicole Anderson) ja Chastity Meyer (Claire Holt). Mandi on utelias Josta, onhan hän kaunis tyttö ja herättäisi varmasti jossain vaiheessa huomiota. Mandi näkee omaksi parhaakseen ottaa Jon mukaan Plastikkeihin, mutta Jo ei hyväksykään kutsua, joten Mandi aikoo tuhota Jon.


title: Atsuto Uchida

text: Atsuto Uchida (, Uchida Atsuto; s. 27. maaliskuuta 1988) on japanilainen jalkapalloilija. Hän edustaa Saksan Bundesliigassa pelaavaa Schalkea ja on pelipaikaltaan oikea laitapuolustaja.


title: Atsuto Uchida

text: Uchida valmistui Shimizu Higashi High Schoolista vuonna 2006, jossa hän pelasi myös jalkapalloa. Hän siirtyi sieltä Kashima Antlersiin ja teki ensiesiintymisensä joukkueessa 17-vuotiaana 5. maaliskuuta 2006 kauden avausottelussa Sanfrecce Hiroshimaa vastaan. Ensimmäisen maalinsa ammattilaisurallaan hän teki 21. maaliskuuta 2006 ottelussa Ventforet Kofua vastaan.


title: Atsuto Uchida

text: 13. kesäkuuta 2010 Uchida siirtyi saksalaisseura Schalkeen kolmivuotisella sopimuksella.


title: Atsuto Uchida

text: Uchida teki ensiesiintymisensä Japanin maajoukkueessa 26. tammikuuta 2008 ystävyysottelussa Chileä vastaan. 22. kesäkuuta 2008 ottelussa Bahrainia vastaan hän teki ensimmäisen maalinsa maajoukkueurallaan.


title: Atsuto Uchida

text: Uchida kuului silloisen päävalmentaja Takeshi Okadan valitsemaan 23-henkiseen kokoonpanoon vuoden 2010 MM-kilpailuihin.


title: Addicted

text: Addicted voi tarkoittaa seuraavia:


title: Punainen pyramidi (täsmennyssivu)

text: Punainen pyramidi voi tarkoittaa seuraavia:


title: Nimien suomalaistaminen

text: Nimien suomalaistamisella tarkoitetaan Suomessa kansallisaatteen hengessä tapahtunutta liikettä, jossa muita kuin suomenkielisiä, yleensä ruotsinkielisiä sukunimiä muutettiin suomenkielisiksi. Jotkut suomensivat samalla myös etunimensä.


title: Nimien suomalaistaminen

text: Fennomaanit pitivät tärkeänä, että suomalaisilla pitäisi olla suomenkieliset sukunimet. Säätyläisillä yleisten vieraskielisten sukunimien suomalaistaminen muodostuikin 1900-luvun alkupuolella ajoittain suoranaiseksi joukkoliikkeeksi, ja varsinkin suuressa nimenmuutoksessa vuosina 1906 ja 1935 kymmenettuhannet ihmiset omaksuivat suomenkielisen sukunimen. Tällöin käyttöön tulleet sukunimet olivat aikaisemmista poiketen usein kaksiosaisia yhdyssanoja, ruotsinkielisten sukunimien käännöksiä.


title: Nimien suomalaistaminen

text: J. V. Snellmanin syntymän satavuotispäivän yhteydessä vuonna 1906 kirjailija Johannes Linnankoski kehotti suomalaistamaan vierasperäiset sukunimet. Toukokuun 12. päivänä 1906 julkaistussa Suomalaisen Virallisen Lehden lisälehdessä noin 24 800 henkilöä ilmoitti suomalaistaneensa nimensä. Samana päivänä perustettiin myös Suomalaisuuden liitto. Kaikkiaan vuosien 1906 ja 1907 aikana noin 70 000 suomalaista suomensi sukunimensä.


title: Hop

text:
Hop on vuonna 2011 ensi-iltansa saanut pääsiäisteemainen, animaatiota ja elävää kuvaa yhdistävä elokuva, jonka ovat tehneet Universal Studios jaa Illumination Entertainment. Sen on ohjannut "Alvin ja pikkuoravat" -elokuvan ohjannut Tim Hill ja tuottanut "Itse ilkimys" -elokuvan tuottanut Chris Meledandri. Elokuvassa näyttelevät James Marsden, Kaley Cuoco, Tiffany Espensen, Chelsea Handler, Elizabeth Perkins, Gary Cole, David Hasselhoff, Elizabeth Howard, Colton Ray ja ääninäyttelevät Russell Brand, Hugh Laurie, Laurie Metcalf, John Cohen, Janet Healy, Hank Azaria ja Django Marsh.
Elokuvan pääsiäispupuhahmon "E.B." loi Peter de Sève, joka on luonut myös "Ice Age" -elokuvien hahmot. Visuaaliset tehosteet tietokoneanimaatioon tuotti Rhythm & Hues Studios.


title: Hop

text: Elokuvaan perustuva videopeli on julkaistu yksinomaan Nintendo DS -pelikonsolille.


title: Taivaalta pudonnut eläintarha

text: Taivaalta pudonnut eläintarha on Pasi Ilmari Jääskeläisen vuonna 2008 ilmestynyt novellikokoelma. Atenan julkaisema teos on korjattu ja laajennettu laitos aiemmasta kokoelmasta "Missä junat kääntyvät" (Portti-kirjat, 2000).


title: Chen Li-Ju

text: Chen Li-Ju (; s. 24. huhtikuuta 1981) on taiwanilainen jousiampuja ja olympiamitalisti.


title: Chen Li-Ju

text: Chen osallistui olympialaisiin ensimmäistä kertaa Ateenassa 2004. Tuolloin hän oli mukana maansa pronssia voittaneessa joukkueessa ja ampui myös henkilökohtaisessa kilpailussa, jossa hän oli viideskymmenes. Chen on menestynyt myös taljajousella ammutuissa kilpailuissa, sillä hän on voittanut sillä kultaa vuoden 2009 universiadeissa ja sijoittunut saman vuoden Aasian-mestaruuskilpailuissa kahdenneksitoista.


title: Breakaway

text: Breakaway tai Break Away voi tarkoittaa:


title: Albina Kamaletdinova

text: Albina Kamaletdinova (; s. 24. tammikuuta 1969) on tadžikistanilainen jousiampuja.


title: Albina Kamaletdinova

text: Kamaletdinova sijoittui henkilökohtaisessa kilpailussa 87:nneksi Leipzigin MM-kisoissa 2007. Hän osallistui samaan lajiin myös Pekingin olympialaisissa seuraavan vuonna ja oli tuolloin jaetulla 45. tilalla hävittyään ensimmäisellä kierroksella lopulta pronssia voittaneelle Yun Ok-Heelle.


title: Albina Kamaletdinova

text: Kamaletdinova on naimisissa ja hänellä on neljä lasta.


title: Arnold Mühren

text: Arnold Johannes Hyacinthus Mühren (s. 2. kesäkuuta 1951 Volendam, Alankomaat) on alankomaalainen jalkapalloilija. Hän voitti Euroopan-mestaruuden vuonna 1988.


title: Arnold Mühren

text: Mühren oli pelipaikaltaan keskikenttäpelaaja. Hänet tunnettiin erityisesti teknisistä taidoistaan.


title: Arnold Mühren

text: Mühren voitti Alankomaiden riveissä Euroopan-mestaruuden vuonna 1988. Hän pelasi maajoukkueessa vuosina 1978–1988 23 ottelua ja teki niissä kolme maalia.


title: Arnold Mühren

text: Mühren pelasi vuosina 1970–1989 seuratasolla Alankomaiden Eredivisiessä ja Englannin 1. divisioonassa. Hän saavutti muun muassa kaksi Euroopan cupin voittoa ja Cup-voittajien cupin voiton Ajaxin riveissä sekä UEFA Cupin voiton Ipswich Townin riveissä.Mührenin veli Gerrie on myös entinen jalkapalloilija. He pelasivat yhdessä Ajaxissa.


title: Arnold Mühren

text: Peliuransa jälkeen Mühren on työskennellyt valmentajana. Nykyisin hän toimii Ajaxissa juniorivalmentajana.


title: Simon Sudbury

text: Simon Sudbury myös Simon Theobald (k. 1381) oli Canterburyn arkkipiispa, Lontoon piispa ja Englannin lordikansleri.


title: Simon Sudbury

text: Lokakuussa 1361 paavi Innocentius VI nimitti Sudburyn Lontoon piispaksi ja 4. toukokuuta 1375 hän sai seurasi William Whittleseytä Canterburyn arkkipiispana. Tammikuussa 1380 hänestä lordikansleri juuri ennen talonpoikaiskapinaa. Vapautettuaan John Ballin Maidstonen vankilasta kapinalliset vangitsivat itse arkkipiispan Lontoon Towerissa ja mestasivat hänet Tower Hillillä 14. kesäkuuta 1381. Hänen ruumiinsa haudattiin Canterburyn tuomiokirkkoon ja kalloa säilytetään edelleen St Gregoryn kirkossa Suffolkissa.


title: Simon Sudbury

text: Sudburyn muumioitunut kallo CT-kuvattiin West Suffolkin sairaalassa, jotta hänen kasvonsa voitaisiin rekonstruoida.


title: Punainen pyramidi (kirja)

text: Punainen pyramidi () on Rick Riordanin vuonna 2010 julkaistu nuorten fantasiaromaani, joka aloittaa Kanen aikakirjat -sarjan. Kirja on kahden eri henkilön – Carterin ja Sadien – vuoroin kertoma.


title: Punainen pyramidi (kirja)

text: Carter Kane menee isänsä Juliuksen kanssa hakemaan sisartaan Sadie Kanea isänsä luokse. Kun heidän äitinsä kuoli, Sadie laitettiin asumaan isovanhempiensa luokse. Matkalla tapahtuu outouksia, jotka huipentuvat väittelyyn tuntemattoman "Amosin" kanssa. Haettuaan Sadien Julius ajaa levottomana British Museumiin, jossa oudot asiat vasta alkavat; Julius yrittää uhrata itsensä palauttaakseen Osiriksen jumalten valtaistuimelle, mutta hän vapauttaakin myös kaikki tämän veljet, Isiksen, Horuksen, Nepshyksen ja Sethin, kaaoksenjumalan. Tämä alkaa kerätä armeijaansa kaiken mahdollisen kaaosenergian vapauttamiseksi. Amos, Juliuksen veli, ohjailee poliisit karkottamaan Sadien ja Carterin Englannista luokseen Yhdysvaltoihin pidättämisen sijaan.


title: Punainen pyramidi (kirja)

text: Elämän talon mahtavin noviisi – Zia – asettuu Carterin ja Sadien puolelle. He saavat tietää olevansa pikkujumalia. Carter isännöi Horusta ja Sadie Isistä. Myös ne jumalat, jotka aavistelevat pahaa apunsa antaneelta, mutta jumalia vihaavalta Elämän talolta, antavat apunsa. Bastet, jonka hengen eteen Carterin ja Sadien äiti aikoinaan uhrautui, auttaa Carteria ja Sadieta. He ryöstävät Elämän talon päälektori Desjardinsin talolta "Sethin kukistamisen kirjan", jossa neuvotaan, kuinka vangita Seth Duatiin. Matkalla Sadie ja Cater joutuvat muuttumaan lintumuotoihinsa ja he saavat hedelmälepakot peräänsä.


title: Punainen pyramidi (kirja)

text: Kirjan ohjeet eivät ole selkokielisiä, joten Carter ja Sadie joutuvat pyytämään apua Thotilta, muinaisen Egyptin viisauden ja kirjoitustaidon jumalalta. Tämä laittaa heidät kokeeseen, jossa heidän on haettava maaginen esine Elvis Presleyn haudalta. Matkalla he tapaavat kaksi Elämän talon taikuria, jotka paljastuvat ušebteiksi. He saavat esineen ja Thot tulkitsee kirjoituksensa. Siinä neuvotaan hankkimaan Totuuden sulka, Sethin salainen nimi ja lukemaan kirjassa mainittu loitsu.


title: Punainen pyramidi (kirja)

text: Jotta loitsu onnistuisi, tarvitaan "totuuden sulka", jota hakiessaan Carter ja Sadie matkaavat Anubiksen luokse Bastetin ja Amosin Khufu-apinan kanssa. Tuomionsalin porteilla he kohtaavat Iskanderin ban, jonka kanssa käydyn keskustelun jälkeen hän päästää heidät läpi Tuomionsaliin. Siellä heidän kimppuunsa ryntää suuri musta koiramainen otus, joka muuttuu Anubikseksi. Hän ei aluksi meinaa ottaa heitä vastaan salin epäjärjestyksen, vaa’an tilanteen ja sen, että Carter isännöi Horusta, takia, mutta kun kuulee, että Sadie isännöi Isistä, hän päästää seurueen läpi. Keskustellessaan Sadien kanssa hän saa selville, että jos hän antaisi totuuden sulan Carterille ja Sadielle, voisi maailma pelastua. Epäillen Osiriksen kostoa hän toteaa: ”En voi. Joudun pulaan.” Sadie purskahtaa nauruun, koska hän tajuaa ettei Osiris voisi – ollessaan Sethin vankina – tuomita Anubista mistään ja vakuuteltua Anubiksen asiasta saa vihdoin totuuden sulan. Anubis kuitenkin muistuttaa Sadielle, että jos pitää totuuden sulkaa ja samaan aikaan valehtelee, haihtuu tuhkaksi.


title: Punainen pyramidi (kirja)

text:
Kun tarvittavat aineet on hankittu ja päästy lähemmäs Sethiä ja hänen voimanlähdettään, punaista pyramidia, taistelu alkaa. Sadie tajuaa, että jos voisi siirtää koko pyramidin pois aavikolta, Sethin kodilta, tämä saattaisi voittaa. Seth tietää, ettei kukaan kuolevainen voi avata portaalia Demonipäivien aikana, eikä pidä Sadieta uhkana. Hän kuitenkin muistaa olevansa pikkujumala, avaa portaalin ja siirtää taistelevat joukot Washingtoniin. Samaan aikaan, kun Seth ja Carter kaksintaistelevat ja Elämän talon taikurit kamppailevat Sethin demoneita vastaan, Sadie alkaa lukea loitsua. Hän on juuri pääsemässä loitsun loppuun, kun näkee taivaalla valtavan käärmeen, Apepin. Hän heittää Totuuden sulan ilmaan ja kaikki näkevät Apepin. Loitsu ei kuitenkaan tämän eleen takia toimi, eikä Seth kukistu. Koska Sethin salainen nimi on tiedossa, hän kuitenkin alistuu pakenemaan rälläköimättä Duatiin ja tulemaan esiin vasta, kun häntä tarvitaan Apepin kukistamiseen.
Teos sai ilmestyessään pääasiallisesti hyvän vastaanoton.


title: Punainen pyramidi (kirja)

text: Yhdysvalloissa "Washington Postin" arvostelija totesi Riordanin tietävän, mistä lapset pitävät, ja esittävän sen hyvin. "The New York Timesin" Bruce Handy uskoo, että niin nuoret kuin vanhatkin lukijat ahmivat kirjan, jossa on niin rakkautta kuin roistojakin. Kirkus Reviewsin kirjoittajan mielestä tarina muistuttaa Riordanin muita kirjoja, esimerkiksi "Salamavarasta" lukujen, henkilöhahmojen ja juonen suhteen, mutta toteaa silti, että ”aika hyvä se on kuitenkin”.


title: Punainen pyramidi (kirja)

text: "School Library Journal" valitsi kirjan vuoden 2010 parhaaksi. Se on ollut myös Red House Children's Book -palkinnon ehdokkaana vuonna 2011.


title: Kitararauskut

text: Kitararauskut ("Rhinobatidae") on rauskukaloihin kuuluva ruskokalaheimo. Heimon lajit ovat pääosin mereisiä. Varhaisimmat tähän heimoon kuuluvien lajien fossiileista on ajoitettu jurakauden loppupuolelle.


title: Kitararauskut

text: Kitararauskujen heimon monofyleettisyys ja siihen kuuluvien lajien määrä on epäselvä ja vaihtelee lähteestä riippuen 37–64 lajin välillä. Myös heimon suhteet muihin rauskukaloihin ja erityisesti rauskujen heimoon ("Rajidae") ovat epäselviä. Joseph S. Nelsonin kirjassa "Fishes of the World" vuodelta 2006 kitararauskuihin luetaan kuuluvaksi neljä sukua "Aptychotrema", "Rhinobatos", "Trygonorrhina" ja "Zapteryx". Aikaisemmin kitararauskuihin luettiin kuuluvaksi myös "Rhynchobatus"-suvun lajit ja helmilapiorausku ("Rhina ancylostoma"), jotka ovat erotettu omiksi heimoikseen "Rhynchobatidae" ja "Rhinidae". Eräät luonnontieteilijät sijoittavat ne vielä omaan lahkoonsa "Rhiniformes". Myös kitararauskujen lahkosta on erimielisyyttä ja muun muassa ITIS lukee sen omaksi lahkokseen "Rhinobatiformes".


title: Kitararauskut

text:
Pituudeltaan kitarauskujen heimon lajit ovat yleensä 50–150 cm ja osa kasvaa jopa 3 metriä pitkiksi. Ruumiinrakenteeltaan ne ovat rauskujen ja haiden välimuoto. Ruumis on melko litteä ja kapea pää ja suuret rintaevät antavat sille kolmiomaisen muodon. Vatsaevät ovat melko suuret ja kolmion- tai pyöreänmuotoiset. Kitarahailajeilla on kaksi suurehkoa pyrstöevää ja pyrstöevä on samankaltainen kuin hailla. Hampaat ovat pienet ja pyöreäkärkiset. Lajit ovat ovovivipaarisia eli synnyttävät eläviä poikasia.
Kitararauskuja tavataan kaikista valtameristä lämpimistä ja lauhkeista vesistä. Ne ovat pääosin suolaisten rannikkovesien kaloja, mutta joitakin lajeja tavataan myös murtovesistä. Lajit viihtyvät mutaisilla ja hiekkaisilla pohjilla. Kitararauskujen ravintoa ovat pohjan selkärangattomat eläimet ja kalat.


title: Kitararauskut

text: Monet kitararauskut ovat tärkeitä saaliskaloja ja niiden lihaa syödään tuoreena, pakastettuna sekä kuivattuna ja suolattuna.


title: Gerald Vanenburg

text: Gerald Mervin Vanenburg (s. 5. maaliskuuta 1964 Utrecht, Alankomaat) on alankomaalainen jalkapalloilija. Hän voitti Euroopan-mestaruuden vuonna 1988.


title: Gerald Vanenburg

text: Vanenburg oli pelipaikaltaan keskikenttäpelaaja. Hänet tunnettiin erityisesti teknisistä taidoistaan.


title: Gerald Vanenburg

text: Vanenburg pelasi Alankomaiden maajoukkueessa vuosina 1982–1992 42 ottelua ja teki niissä yhden maalin. Hän edusti Alankomaita EM-kilpailuissa vuonna 1988 ja MM-kilpailuissa vuonna 1990. Vanenburg voitti Alankomaiden riveissä Euroopan-mestaruuden vuonna 1988.


title: Gerald Vanenburg

text: Vanenburg edusti kotimaansa Eredivisiessä Ajaxia ja PSV:tä. Hän voitti PSV:n riveissä Euroopan cupin vuonna 1988. Vanenburg saavutti lisäksi muun muassa useita Alankomaiden-mestaruuksia. Hänet palkittiin Gouden Schoen -palkinnolla vuosina 1988 ja 1989. Vanenburg pelasi pääsarjatasolla lisäksi Japanissa, Ranskassa ja Saksassa.


title: Vuonojazz

text: Vuonojazz tarkoittaa alkujaan norjalaisen jazzin piirissä syntynyttä tyyliä, jolle on ominaista pohjoiseen luontoon viittaava eteerisyys ja meditatiivisuus. Tyylin ensimmäisiä edustajia on saksofonisti Jan Garbarek. Tyylistä on saanut vaikutteita suomalainen yhtye Kuru.


title: Adri van Tiggelen

text: Adri van Tiggelen (s. 16. kesäkuuta 1957 Oud-Beijerland, Alankomaat) on entinen alankomaalainen jalkapalloilija. Van Tiggelen oli pelipaikaltaan puolustaja. Hän pelasi yleensä vasempana laitapuolustajana.


title: Adri van Tiggelen

text: Van Tiggelen pelasi Alankomaiden maajoukkueessa vuosina 1983–1992 56 ottelua tekemättä maaliakaan. Hän edusti Alankomaita EM-kilpailuissa vuosina 1988 ja 1992 sekä MM-kilpailuissa vuonna 1990.Van Tiggelen voitti Alankomaiden joukkueessa Euroopan-mestaruuden vuonna 1988. Hän pelasi pääsarjatasolla Alankomaissa ja Belgiassa.


title: Kevätvillaselkä

text: Kevätvillaselkä ("Achlya flavicornis") on sirppisiipismäisiin kuuluva, erittäin yleinen yöperhoslaji. Se kuuluu kevään aivan ensimmäisiin yöperhosiin.


title: Kevätvillaselkä

text: Kevätvillaselkä on keskikokoinen perhoslaji, jota erehtyy helposti pitämään yökkösenä. Etusiipien pohjaväri on sinertävän harmaa. Sisempi poikkiviiru on tumma ja kaksinkertainen. Ulompi poikkiviiru on myös tumma mutta yksinkertainen. Siiven kärkiosassa on tumma, aaltoileva viiru, joka erottuu joskus huonosti ja joka päättyy etureunassa aivan siiven kärkeen. Keskisarakkeessa on selkeänä erottuva valkoinen tai vaaleanharmaa rengastäplä sekä hieman himmeämpi munuaistäplä. Takasiivet ovat etusiipiä vaaleammat ja sävyltään hieman rusehtavat. Takasiipien reuna on hieman muuta siipeä tummempi, ja siiven poikki kulkee tummempi, kaksinkertainen kaariviiru. Perhosen ruumis on kokonaan tuuhean, harmaan karvoituksen peittämät, ja karvat muodostavat keskiruumiin selkäpuolelle kaksi terävää tupsua. Tuntosarvet ovat kuitenkin selvästi oranssinkeltaiset, mihin tieteellinen lajinimikin viittaa. Siipiväli on 35–40 mm.


title: Kevätvillaselkä

text: Toukka on nuorena sammaleenvihreä, myöhemmin ruskeansävyinen, ja sen pinnassa on ryhmittäin mustareunaisia, valkoisia pisteitä. Kylkien alaosat ovat vaaleammat. Toukan pää on ruskea.


title: Kevätvillaselkä

text: Kevätvillaselkää tavataan läntisestä Euroopasta Itä-Siperiaan. Suomessa lajia tavataan koko maassa aivan pohjoisinta Lappia myöten. Keski-Euroopassa lento alkaa jo maaliskuussa, mutta Suomessa perhoset lentävät huhtikuun alusta toukokuun alkupuolelle lentoajan huipun osuessa vapun tienoolle.


title: Kevätvillaselkä

text: Kevätvillaselkä on erittäin yleinen, mutta yöllä lentävänä lajina sitä ei helposti tapaa. Lisäksi siipien väritys ja kuviointi naamioivat perhosen puunrungolle päiväsaikaan. Aikuiset perhoset viihtyvät koivua kasvavilla paikoilla ja tulevat sekä valolle että syötille. Kotelo talvehtii.


title: Kevätvillaselkä

text: Toukan ravintokasveja ovat koivut ("Betula").


title: Hasan Orbay

text: Hasan Orbay (s. 14. elokuuta 1979 Ankara) on turkkilainen jousiampuja. Hän edustaa seuratasolla İzmir BB:tä. Orbay on ollut FITA:n ranking-listalla parhaimmillaan sijalla 38, jonka hän saavutti vuonna 2001.


title: Hasan Orbay

text: Orbay osallistui olympialaisiin ensimmäistä kertaa Sydneyssä 2000. Tuolloin hän oli henkilökohtaisessa kilpailussa kahdeksastoista ja ampui myös maansa viidenneksi sijoittuneessa joukkueessa. Orbay oli EM-kisoissa 2004 henkilökohtaisessa kilpailussa 17. ja sijoittui samassa lajissa 33:nneksi Ateenan olynmpialaisissa 2004.


title: Levytyksiä vuosilta 1940–1942

text: Levytyksiä vuosilta 1940–1942 on suomalaisen Dallapé-orkesterin kokoelma-albumi vuodelta 2011.


title: Merkityt versiot -kokeilu/Testisivu 1

text:
Tämä on testisivu Merkittyjen versioiden tekniikan testaamista varten.
Koiru ("Canis höpös flagged revisions", aiemmin "Canis familiaris") on sujen kesy jalostettu muoto. Se kuuluu nisäkkäiden luokkaan ja koirueläinten heimoon. kolme


title: Merkityt versiot -kokeilu/Testisivu 1

text: Koiru on ihmisen kesyttämistä eläimistä ikivanhin ja kissan jälkeen rakkain. Kesyyntymisen alkuaikoina koirusta on ollut hyötyä varoittavana vahtina sekä jätteensyöjänä. Pohjoisessa koiruudet olivat tehokas vetoapu ja karjankasvatuksen alkaessa sitä käytettiin paimentajana. Mtsästyksessä koiru on korvaamaton apu. Vielä nykyäänkin koiruja käytetään samoihin tehtäviin. Koirun tehtävät ovat kuitenkin laajentuneet ja mukaan on tullut muun muassa huume-, opas-, vartio- sekä pelastuskoiruja; monissu tehtävissä hyödynnetään koirun tarkkaa hajuaistia. Erityisesti ihmisen kanssa kasvatetut koirut on helppo opettaa tekemään asioita ihmisen käskystä ja ne ovat helposti motivoitavissa makupaloilla, leluilla tai sosiaalisella kontaktilla.


title: Merkityt versiot -kokeilu/Testisivu 1

text: Monet ihmiset pitävät koiruja lemmikkeinä; koirua on Euroopan yleisin kotieläin jälkeen. Suomessa suhteet ovat päinvastoin, koiruja on enemmän, 600 000, joista puhdasrotuisia on 450 000. Yhteensä koiruja koko maailmassa on noin 400 miljoonaa. Koiruja on siis vähintään yksitöistä kertaa enemmän kuin muita samaan sukuun (Canis) kuuluvia koirueläimiä, kuten sakaaleita, kojootteja ja suseja, on yhteensä.


title: Merkityt versiot -kokeilu/Testisivu 1

text: Koiru on sosiaalisesti älykäs eläin ja pennusta saakka ihmisen kanssa kasvanut koiru oppii melko nopeasti tulkitsemaan ihmisen eleitä. Ihmiset voivat oppia tulkitsemaan koirun viestintää. Koirut viestivät keskenään pääasiassa eleillä, ilmeillä sekä äänillä. Koiruille on ominaista reviirikäyttäytyminen. Koiru myös merkitsee reviiriään virtsalla ja ulosteilla.


title: Merkityt versiot -kokeilu/Testisivu 1

text: Useimmilla kesykoirilla on sudesta poiketen juoksuaika kaksi kertaa vuodessa (joillain alkukantaisilla roduilla vain kerran vuodessa). Koiru tulee sukukypsäksi noin 6–12 kuukauden iässä. Yleensä nartut saavuttavat sukukypsyyden aiemmin kuin urokset ja pienet rodut isoja rotuja aiemmin. Astutuksessa nartun täytyy olla vähintään 18 kk, ja uroksen 6 kk, jotta pennut hyväksytään rekisteröitäviksi. Koirun kantoaika kestää noin 58–71 vuorokautta. Pennut syntyvät sokeina ja kuuroina. Heti synnytettyään koiruemo syö istukkansa; tämän jälkeen emon maidontuotanto voi alkaa ja täten se voi ruokkia pentuja.


title: Merkityt versiot -kokeilu/Testisivu 1

text:
Pentujen silmät aukeavat noin kahden viikon iässä. Koirunpentuja voidaan alkaa vieroittaa emästä noin viiden viikon ikäisinä, minkä jälkeen ne vähitellen siirtyvät kiinteälle ravinnolle. Koiruemo itse vieroittaa pentunsa usein vasta huomattavasti myöhemmin, pentujen ollessa 7-9 viikon iässä. Koiruemon rooli koirunpentujen elämässä on tärkeä muutenkin kuin maidontuottajana. Emon ja pentujen sekä pentujen keskinäiset suhteet ovat monimuotoisia ja leikkimisellä on suuri opettavainen rooli koirunpennun elämässä.
Koirunpennun luovutusikä on 7–12 viikkoa; silloin se on tarpeeksi kypsä siirtymään uuteen kotiin ja tulemaan toimeen ilman emoaan. 7-8 viikon ikäisillä pennuilla on kuitenkin pelkokausi, jona aikana yksikin huono kokemus voi vaikuttaa negatiivisesti pennun kehitykseen, niinpä nykyään luovutusiäksi suositellaan huomattavasti myöhempää ajankohtaa, noin 9-12 viikon ikää.


title: Merkityt versiot -kokeilu/Testisivu 1

text:
1. Korija on monneen kokosija. Isot ovat isoja, pienet pienempiä.
2. Tosi pienet ovat ihan älyttömän pieniä.
3. Keskikokoiset ovat siltä väliltä.
4. Isot keskikokoiset ovat hieman isompia. Keski-isokokoisten koko vaihtelee.


title: Merkityt versiot -kokeilu/Testisivu 1

text: Koiranruoka pitää koiran terveenä. Vesipesu pitää koiran puhtaana. Shampoo voi mennä silmiin ja tassut kastua.


title: Leidys Brito

text: Leidys Brito (s. 5. heinäkuuta 1984) on venezuelalainen jousiampuja. Hänen paras sijoituksensa FITA:n ranking-listalla on 28. tila, jonka hän saavutti vuonna 2005.


title: Leidys Brito

text: Brito sijoittui Pan-Amerikan kisoissa 2007 henkilökohtaisessa kilpailussa yhdeksänneksi ja oli mukana maansa kuudenneksi sijoittuneessa joukkueessa. Hän osallistui Pekingin olympialaisissa 2008 henkilökohtaiseen kilpailuun, jossa hän oli 31. hävittyään toisella kierroksella Georgian Khatuna Phutkaradze-Narimanidzelle.


title: Geoff Johns

text: Geoff Johns (s. 25. tammikuuta 1973 Detroit, Michigan, Yhdysvallat) on yhdysvaltalainen sarjakuvakäsikirjoittaja sekä elokuva- ja televisiotuottaja. Hän on nykyään DC Comicsin puheenjohtaja ja luova johtaja.


title: Geoff Johns

text: Johns teki ensimmäisen käsikirjoituksensa sarjakuviin vuonna 1999 DC Comicsin Star-Spangled Comicsiin. Sittemmin hän on työskennellyt DC:n sarjakuvien parissa. Pääosin Johns on käsikirjoittanut Teräsmiehen, Salaman, Vihreän Lyhdyn ja Teinititaanien sarjakuvia. Hänet tunnetaan myös työstään The WB/The CW:n televisiosarjojen "Smallville", "Arrow" ja "The Flash" parissa.


title: Geoff Johns

text: Toukokuussa 2016 Johns nimitettiin johtamaan DC:n sarjakuviin perustuvien elokuvien tuotantoa Warner Brosin uudessa DC Films -yksikössä yhdessä Jon Bergin kanssa.


title: Geoff Johns

text: 2000-luvun alussa Johns käsikirjoitti myös Marvelille muutamia sarjakuvia, kuten Kostajat, Ultimate X-Men ja minisarjakuvan Morlokeista.


title: Melbournen lentoasema

text: Melbournen lentoasema, myös Tullamarinen lentoasema, on Australian toiseksi vilkkain lentoasema. Lentoasema on avattu vuonna 1970, ja se sijaitsee 23 kilometrin päässä Melbournen keskustasta. Kentällä on neljä terminaalia. Lentoyhtiöitä, jotka operoivat kentällä ovat Air New Zealand, Jetstar Airways, Qantas ja Virgin Australia.


title: Raul Kivilo

text: Raul Kivilo (s. 4. lokakuuta 1973 Rapla) on virolainen jousiampuja. Hän edustaa seuratasolla AC Ilves Järvakandia.


title: Raul Kivilo

text: Kivilo osallistui olympialaisiin vuosina 1992–1996 ja on edelleen maansa ainoa olympialaisissa kilpaillut jousiampuja. Hän oli Barcelonan kisoissa 1992 henkilökohtaisen kilpailun 52. ja sijoittui samassa lajissa 42:seksi Atlantassa 1996. Kivilo oli EM-kisoissa 2006 henkilökohtaisen kilpailun 34. paras.


title: Katajainen kansa

text:
Katajainen kansa on helsinkiläinen kristillistä reggaeta soittava yhtye.
__notoc__


title: Misfits (televisiosarja)

text: Misfits on brittiläinen draama- ja komediasarja viidestä nuoresta, jotka suorittavat yhdyskuntapalvelua Lontoon kuvitteellisessa Werthamin boroughssa. Nuoret saavat oudon ukkosmyrskyn seurauksena yliluonnollisia voimia.


title: Misfits (televisiosarja)

text: Ensimmäisellä tuotantokaudella "Misfitsin" päärooleissa esiintyvät Robert Sheehan, Iwan Rheon, Lauren Socha, Nathan Stewart-Jarret sekä Antonia Thomas. Sarjan ensimmäinen tuotantokausi alkoi Isossa-Britanniassa E4-kanavalla 12. marraskuuta 2009. Toisen kauden kuvaukset alkoivat 24. toukokuuta 2010 Thamesmeadissä ja se esitettiin 11. marraskuuta 2010 alkaen myös E4-kanavalla. Kolmas tuotantokausi esitettiin syksyllä 2011.


title: Misfits (televisiosarja)

text: Huhtikuussa 2011 ilmoitettiin, että Nathania esittävä Robert Sheehan ei palaa rooliinsa kolmannella tuotantokaudella. Nathanin hahmo korvattiin Joseph Gilgunin esittämällä Rudy-nimisellä hahmolla. Sarjan jättivät kolmannella kauden lopussa myös alkuperäisjäsenet Antonia Thomas, Iwan Rheon sekä Lauren Socha, jotka korvattiin neljännen kauden alussa Karla Cromen, Nathan McMullenin ja Matt Stokoen esittämillä hahmoilla. Ensimmäisestä kaudesta mukana ollut Nathan Stewart-Jarrett jätti sarjan neljännen kauden puolivälissä ja hänet korvasi Natasha O'Keeffe.


title: Misfits (televisiosarja)

text: "Misfits" voitti BAFTA-palkinnon parhaasta draamasarjasta vuonna 2010. Suomessa sarjaa on esittänyt Yle TV2 3. syyskuuta 2012 alkaen.


title: Misfits (televisiosarja)

text: Isossa-Britanniassa sarjaa näytetään E4-kanavalla ja joka jakson uusinta E4 +1 -kanavalla.


title: Misfits (televisiosarja)

text:
1. tuotantokausi
2. tuotantokausi


title: Misfits (televisiosarja)

text: 3. tuotantokausi


title: Misfits (televisiosarja)

text:
4. tuotantokausi
5. tuotantokausi


title: Ishida Mitsunari

text: Ishida Mitsunari (, 1559 – 6. marraskuuta 1600) oli japanilainen samurai, joka johti Länsi-Japanin armeijaa Sekigaharan taistelussa Sengoku-kauden lopulla.


title: Ishida Mitsunari

text: Mitsunari syntyi Omin provinssissa, ja oli Azain klaania palvelleen Ishida Masatsugu toinen poika. Hänen syntymänimensä oli Sakichi (). Kun Azai tuhoutui taistelussa Oda Nobunagan joukkoja vastaan vuonna 1573, Ishida vapautui palveluksesta. Hän tapasi Toyotomi Hideyoshin, kun tämä oli Nagahaman daimio. Mitsunari liittyi Toyotomin joukkoihin vuoden 1578 paikkeilla, ja palveli tätä kun Hideyoshi aloitti kampanjansa Chūgokun alueella. Mitsunarin tiedetään osallistuneen muun muassa Takamatsun ja Tottorin linnojen piirityksiin.


title: Ishida Mitsunari

text: Hideyoshin noustua valtaan Mitsunari alkoi hoitaa lähinnä talousasioita laajan tietämyksensä ja hyvän laskutaitonsa ansiosta. Hänet nimitettiin yhdeksi viidestä bugyōsta, jotka olivat Hideyoshin hallinnon korkeimpia virkamiehiä. Mitsunarille myös annettiin 200 000 kokun lääni, ja hänet nimitettiin Sawayaman daimioksi. Siviiliasioiden lisäksi Mitsunari toimi ajoittain myös sotatilanteissa, ja oli osallisena Hideyoshin toisessa Korean kampanjassa 1597.


title: Ishida Mitsunari

text: Hideyoshin kuoltua vuonna 1598, valtakunnan bugyōiden tuli toimia yhteistyössä sijaishallitsijoina toimineen viiden vanhimman neuvoston kanssa kunnes Hideyoshin poika, Toyotomi Hideyori, tulisi täysi-ikäiseksi. Vanhimpien ja bugyōiden välit kuitenkin kiristyivät, sillä heidän keskuudestaan valtaa alkoi tavoitella Tokugawa Ieyasu. Mitsunarin ja Ieyasun välit kärjistyivät lopulta siihen pisteeseen, että Mitsunari yritti epäonnekkaasti murhata Ieyasun. Poliittista konfliktia seurasi avoin sota, joka ratkaistiin Sekigaharan taistelussa vuonna 1600. Mitsunarin johtama Länsi-Japanin armeija koki tappion Ieyasun liittoumalle, ja Mitsunari teloitettiin.


title: Oskari Arjanne

text: Juho Oskari Arjanne (vuoteen 1906 Seger, 15. elokuuta 1888 Mäntsälä – 3. lokakuuta 1962 Helsinki) oli suomalainen juristi, joka työskenteli sosialidemokraattisen työväenliikkeen yhteydessä ja kuului sisällissodan aikana Suomen kansanvaltuuskuntaan.


title: Oskari Arjanne

text: Torppariperheestä lähtöisin ollut Arjanne kirjoitti ylioppilaaksi vuonna 1909 ja suoritti oikeustutkinnon 1915. Hän työskenteli kaksi vuotta Väinö Tannerin lakitoimistossa, kunnes vuonna 1917 hän pääsi pikkuvirkamieheksi senaatin sosiaalitoimituskuntaan ja vuoden 1918 alussa sosiaalihallituksen sihteeriksi. Vallankumouksen alettua hänet kuitenkin koulutettuna miehenä kutsuttiin kansanvaltuuskunnan palvelukseen, aluksi kanslian ja lainvalmistelukunnan sihteeriksi. Kun kansanvaltuuskunnan sosiaaliasiain osasto perustettiin maaliskuun alussa 1918, Arjanne nimitettiin sen toiseksi valtuutetuksi. Arjanne katsoi olevansa punaisessa hallituksessa ”ammattiministerinä”, ja edusti vallankumouksen suhteen maltillista linjaa. Huhtikuussa Viipuriin evakuoituneen kansanvaltuuskunnan alkaessa jo hajota sen sisä-, ulko-, oikeus- ja valistusasiain osastot sekä prokuraattorinvirasto yhdistettiin yleisten asiain osastoksi, jonka johtoon Arjanne nimettiin. Virka alkoi kuitenkin olla enää lähinnä nimellinen.


title: Oskari Arjanne

text: Arjanne pakeni muun punaisen johdon mukana Venäjälle, mutta ei koskaan liittynyt Suomen Kommunistiseen Puolueeseen ja luopui jo vuonna 1921 myös NKP:n jäsenyydestä, muttei uskaltanut vielä palata Suomeen. Hän työskenteli 1920-luvulla Petroskoissa Karjalan autonomisen neuvostotasavallan ulkomaankauppakonttorin johtajana (tasavalta myi NEP-kaudella merkittävästi puutavaraa länteen) ja vuodesta 1930 Kustannusliike Kirjan kääntäjänä. Suomalaisiin kohdistuneiden vainojen alkaessa hän pääsi viime hetkellä vuonna 1936 palaamaan Tukholman kautta Suomeen, jossa ilmoittautui vapaaehtoisesti poliisille. Osallistumisestaan vuoden 1918 vallankumoushallintoon hän sai Turun hovioikeudessa viisi vuotta ja neljä kuukautta kuritushuonetta, mutta presidentti armahti hänet ehdonalaiseen jo seuraavana syksynä. Vuosina 1937–1955 Arjanne työskenteli Kulutusosuuskuntien Keskusliiton palveluksessa.


title: Oskari Arjanne

text: Oskari Arjanne oli Kullervo Mannerin lanko, sillä jälkimmäisen vaimo Olga Manner (o.s. Seger) oli hänen siskonsa.


title: Viet nam voittaa

text: Viet nam Voittaa oli vuosina 1970–1972 julkaistu suomenkielinen aikakauslehti, joka oli tarkoitettu Pro-Vietnam-liikkeen jäsenille. Sisältö lehdessä oli amerikkalaisvastaista. Lehteä julkaisi yhdistys nimeltä "Vietnam-solidaarisuusryhmä ry." Lehdessä pyydettiin lahjoittamaan varoja Etelä-Vietnamin kansalliselle vapautusrintamalle FNL:lle.


title: E4 (televisiokanava)

text: E4 on Isossa-Britanniassa ja Irlannissa näkyvä televisiokanava, joka perustettiin 18. tammikuuta 2001 Channel 4:n sivukanavaksi. Nimessä oleva ”E” tulee engl. sanasta "entertainment" 'viihde'. Kanava on suunnattu 15-35-vuotiaille. Kanava näyttää amerikkalaisia sarjoja kuten "Frendit", "O.C." ja "Smallville" sekä brittiläisiä sarjoja kuten "Skins – liekeissä" ja "Misfits".


title: Turun oikeustalo

text: Turun oikeustalo on valmistunut Sairashuoneen- ja Linnankadun kulmatontille vuonna 1998. Se on Valtion kiinteistölaitoksen rakennuttama ja arkkitehti Pekka Pitkäsen suunnittelema. Oikeuslaitoksessa tapahtuneiden uudistusten myötä talossa toimivat nykyisin Turun hallinto-oikeus, Varsinais-Suomen käräjäoikeus ja Länsi-Suomen syyttäjän virasto.


title: Turun oikeustalo

text: Oikeustalossa on 10 istuntosalia. Ne ovat aulatiloineen sijoitettu harmailla graniittilaatoilla verhottuun 3-kerroksiseen rakennusosaan Sairashuoneenkadun varrelle. Rikosistuntosalit ovat talon pohjakerroksessa, riitasalit kolmannessa kerroksessa. Suunnittelun yhtenä lähtökohtana oli, että saleissa tulee olla päivänvalo. Oikeustalon vaaleaksi rapattu 6-kerroksinen virasto-osa on sijoitettu tontin takaosaan Kakolanmäen rinteeseen. Oikeustalon kellarikerrokseen on rakennettu Suomen ensimmäinen erityisin turvajärjestelyin varustettu istuntosali.


title: Turun oikeustalo

text:
Sisäänkäynti oikeustaloon tapahtuu vanhan korkkitehtaan piha-aukiolta talon eteen myöhemmin rakennetun turvatarkastustilan kautta.
Sisätilojen suunnittelussa panostettiin erityisesti odotusaulojen ja istuntosalien tilalliseen ilmeeseen. Osin kolmikerroksisten aulatilojen seinäpinnat on jäsennöity arkkitehdin suunnittelemalla värijaottelulla. Istuntosaleissa katseen kiinnekohtana toimivat oppilastyönä toteutetut, Leena Wiikarin suunnittelemat seinätekstiilit.


title: Turun oikeustalo

text: Oikeustaloon liittyy samalla tontilla, Linnankadun varrelle 1890-luvulla rakennettu korkkitehdas, joka 1990-luvun alussa peruskorjattiin oikeustalon käyttöön. Siinä toimii Varsinais-Suomen ulosottovirasto.


title: Turun oikeustalo

text: Wicander & Larsonin korkkitehtaan perusti Turkuun ruotsalainen teollisuusmies August Wicander 1871, joka loi korkkiteollisuutta ympäri Eurooppaa. Uusrenessanssityylisen rakennuksen on suunnitellut Arthur Kajanus vuonna 1891. Se on savipohjaisella maaperällä kallistunut Linnankatua kohti, mutta sitä ei ole oikaistu saneerauksen yhteydessä.


title: Michael Bethel

text: Michael "Mike" Bethel (s. 21. huhtikuuta 1990 Nassau) on bahamalainen jalkapalloilija, joka voi pelata hyökkääjänä ja keskikenttäpelaajana. Hän edustaa Tampan yliopiston joukkue Tampa Spartansia, jossa hän on pelannut vuodesta 2008 lähtien. Bethel on pelannut myös Bahaman maajoukkueessa, jossa hän on ollut mukana neljässä ottelussa ja tehnyt yhden maalin. Hän teki ensimmäisen maaottelumaalinsa Brittiläisiä Neitsytsaaria vastaan vuonna 2008.


title: Family Circle Cup

text: Volvo Car Open (vuoteen 2015 Family Circle Cup) on naisille järjestettävä WTA-kiertueen tennisturnaus. Turnaus on järjestetty vuodesta 1973 lähtien ja se pelataan Charlestonissa, Etelä-Carolinassa, Yhdysvalloissa. Alun perin turnaus järjestettiin 1973–2000 Hilton Head Islandilla, Etelä-Carolinassa, lukuun ottamatta vuosia 1975 ja 1976, jolloin se järjestettiin Amelia Islandilla, Floridassa. Vuodesta 2001 se on pidetty nykyisessä paikassa, Charlestonissa. Turnaus kuuluu -sarjaan (ennen vuotta 2009 se kuului WTA:n I-tasoon).